ANNESS

ANNESS

ANNESS C, parti VII, GĦALL-FTEHIM

VII. Speċifikazzjonijiet għat-Tagħmir tal-Immaġini

Dawn l-Ispeċifikazzjonijiet għat-Tagħmir tal-Immaġini li ġejjin għandhom japplikaw mill-1 ta’ Lulju 2009.

A. Definizzjonijiet

Prodotti

1. Kopjatur — Tagħmir tal-immaġini disponibbli kummerċjalment u li l-funzjoni unika tiegħu hija l-produzzjoni ta’ kopji minn kopja grafika oriġinali stampata. L-unità għandha tkun tista’ tieħu l-enerġija minn plakka mal-ħajt jew minn kollegament tad-dejta jew tan-netwerk. Din id-definizzjoni hija maħsuba li tkopri prodotti li huma mibjugħa fis-suq bħala kopjaturi jew kopjaturi diġitali li jistgħu jittejbu (UDCs - upgradeable digital copiers).

2. Dupplikatur Diġitali — Tagħmir tal-immaġini disponibbli kummerċjalment li jinbiegħ fis-suq bħala sistema tal-irduppjar għal kollox awtomatizzata bil-metodu tal-irduppjar bi stensil b’funzjoni ta’ riproduzzjoni diġitali. L-unità għandha tkun tista’ tieħu l-enerġija minn plakka mal-ħajt jew minn kollegament tad-dejta jew tan-netwerk. Din id-definizzjoni hija maħsuba li tkopri prodotti li jinbigħu fis-suq bħala duplikaturi diġitali.

3. Magna tal-Facsimile (Magna tal-Faks) — Tagħmir tal-immaġini disponibbli kummerċjalment li l-funzjonijiet primarji tiegħu huma li jiskannja kopji stampati oriġinali għat-trażmissjoni elettronika lejn unitajiet fil-bogħod u li jirċievi trażmissjonijiet elettroniċi simili biex jipprovdi produzzjoni stampata. It-trażmissjoni elettronika sseħħ primarjament permezz ta’ sistema tat-telefon pubblika, iżda tista’ ssir ukoll permezz tan-netwerk tal-kompjuter jew l-Internet. Il-prodott jista’ wkoll ikollu l-kapaċità li jipproduċi kopji doppji stampati. L-unità għandha tkun tista’ tieħu l-enerġija minn plakka mal-ħajt jew minn kollegament tad-dejta jew tan-netwerk. Din id-definizzjoni hija maħsuba li tkopri prodotti li jinbigħu fis-suq bħala magni tal-faks.

4. Magna tal-posta — Tagħmir tal-immaġini disponibbli kummerċjalment li jservi biex jistampa l-posta fuq oġġetti tal-posta. L-unità għandha tkun tista’ tieħu l-enerġija minn plakka mal-ħajt jew minn kollegament tad-dejta jew tan-netwerk. Din id-definizzjoni hija maħsuba li tkopri prodotti li jinbigħu fis-suq bħala Magni tal-Posta.

5. Tagħmir b’Funzjonijiet Varji (Multifunction Device - MFD) — Tagħmir tal-immaġini disponibbli kummerċjalment, li huwa tagħmir integrat fiżikament jew tagħqida ta’ komponenti integrati funzjonalment, li jwettaq tnejn jew aktar mill-funzjonijiet ewlenin tal-ikkopjar, l-istampar, l-iskannjar jew l-iffaksjar. Il-funzjonalità tal-ikkopjar kif indirizzata f’din id-definizzjoni titqies li hija distinta mill-ikkopjar okkażjonali ta’ folja waħda li joffru l-magni tal-faks. L-unità għandha tkun tista’ tieħu l-enerġija minn plakka mal-ħajt jew minn kollegament tad-dejta jew tan-netwerk. Din id-definizzjoni hija maħsuba li tkopri prodotti li jinbigħu fis-suq bħala MFDs jew prodotti ta’ bosta funzjonijiet (MFPs - multifunction products). Nota:Jekk l-MFD mhuwiex unità waħda integrata, iżda sett ta’ komponenti integrati funzjonalment, il-manifattur għandu jiċċertifika li meta jiġu istallati b’mod korrett, it-total tal-użu kollu tal-enerġija għall-komponenti kollha tal-MFD li jifformaw l-unità bażi jikseb il-livelli tal-enerġija pprovduti fit-Taqsima C biex jikkwalifikaw bħala MFD ENERGY STAR.

6. Printer — Tagħmir tal-immaġini disponibbli kummerċjalment li jservi bħala tagħmir li jipproduċi l-kopji stampati, u li huwa kapaċi li jirċievi informazzjoni minn kompjuter ta’ utent wieħed jew kompjuters imqabbda ma’ netwerk, jew tagħmir ieħor ta’ input (eż., kameras diġitali). L-unità għandha tkun tista’ tieħu l-enerġija minn plakka mal-ħajt jew minn kollegament tad-dejta jew tan-netwerk. Din id-definizzjoni hija maħsuba li tkopri prodotti li jinbigħu fis-suq bħala printers, inklużi printers li jistgħu jkunu mtejba għal MFDs fil-qasam.

7. Skaner — Tagħmir tal-immaġini disponibbli kummerċjalment li jaħdem bħala tagħmir elettro-ottiku li jikkonverti l-informazzjoni f’immaġini elettroniċi li jistgħu jkunu maħżuna, editjati, konvertiti jew trażmessi primarjament f’ambjent tal-kompjuters personali. L-unità għandha tkun tista’ tieħu l-enerġija minn plakka mal-ħajt jew minn kollegament tad-dejta jew tan-netwerk. Din id-definizzjoni hija maħsuba li tkopri prodotti li jinbigħu fis-suq bħala skaners.

It-teknoloġiji tal-immarkar

8. Termali Dirett (Direct Thermal - DT) — Teknoloġija tal-immarkar li tittrasferixxi immaġini billi taħraq tikek fuq medja miksija hekk kif tgħaddi minn fuq ras tal-istampar imsaħħna. Il-prodotti DT ma juzawx zigarelli.

9. Sublimazzjoni taż-Żebgħa (Dye Sublimation - DS) — Teknoloġija tal-immarkar fejn l-immaġini huma ffurmati billi tkun depożitata (sublimata) ż-żebgħa fuq il-medja tal-istampar skont l-ammont tal-enerġija mogħtija mill-elementi li jsaħħnu.

10. Elettrofotografija (Electrophotography - EP) — Teknoloġija tal-immarkar karatterizzata mill-illuminazzjoni ta’ fotokonduttur f’disinn li jirrappreżenta l-immaġini stampata mixtieqa permezz ta’ sors tad-dawl, l-iżvilupp tal-immaġini bil-partiċelli tal-linka bl-użu tal-immaġini latenti fuq il-fotokonduttur biex tkun definita l-preżenza jew in-nuqqas tal-linka f’post definit, it-trasferiment tal-linka fuq il-kopja stampata finali, u l-fużjoni biex il-kopja stampata mixtieqa ssir durabbli. It-tipi ta’ EP jinkludu Laser, LED, u LCD. L-EP bil-kulur hija distinta mill-EP monokromatika għaliex il-linka ta’ mill-inqas tliet kuluri differenti hija disponibbli fi prodott partikolari fl-istess ħin. Zewġ tipi ta’ EP bil-kulur huma definiti hawn taħt:

11. EP tal-Kulur Parallel — Teknoloġija tal-immarkar li tuża aktar minn sors wieħed tad-dawl u ħafna fotokondutturi biex iżżid il-veloċità massima tal-istampar bil-kulur.

12. EP tal-Kulur Serjali — Teknoloġija tal-immarkar li tuża fotokonduttur wieħed b’mod serjali u sors tad-dawl wieħed jew aktar biex tikseb il-produzzjoni tal-kopja stampata b’ħafna kuluri.

13. Impatt — Teknoloġija tal-immarkar ikkaratterizzata mill-formazzjoni ta’ immaġini tal-kopja stampata mixtieqa billi tittrasferixxi l-kolorant minn “żigarella” għal fuq il-medja permezz ta’ proċess ta’ impatt. Żewġ tipi ta’ teknoloġija tal-impatt huma l-Impatt Iffurmat mit-Tikek u l-Impatt Iffurmat Sħiħ.

14. Ink Jet (IJ) — Teknoloġija tal-immarkar fejn l-immaġini huma ffurmati billi jiġi ddepożitat il-kolorant f’qatriet żgħar direttament fil-medja tal-istampar f’għamla ta’ matriċi. L-IJ bil-kulur huwa distint mill-IJ monokromatiku għaliex, fi kwalunkwe ħin, aktar minn kolorant wieħed ikun disponibbli fi prodott. It-tipi tipiċi ta’ IJ jinkludu l-IJ Pieżo-elettriku (PE), Sublimazzjoni tal-IJ u IJ Termali.

15. IJ ta’ Prestazzjoni Għolja — Teknoloġija tal-immarkar bl-IJ f’applikazzjonijiet kummerċjali ta’ prestazzjoni għolja li ġeneralment jużaw teknoloġija tal-immarkar elektrofotografika. L-IJ ta’ Prestazzjoni Għolja hija differenti mill-IJ konvenzjonali għaliex ikollha meded ta’ żnienen tul il-wisa’ tal-paġna u/jew għaliex tista’ tnixxef il-linka fuq il-medja permezz ta’ mekkaniżmi addizzjonali li jsaħħnu l-medja.

16. Linka Solida (Solid Ink - SI) — Teknoloġija tal-immarkar fejn il-linka hija solida f’temperatura normali u likwida meta msaħħna għat-temperatura tal-jetting. It-trasferiment għall-medja jista’ jsir b’mod dirett, iżda ħafna drabi jsir lejn tanbur jew ċintorin intermedju u mbagħad stampat bl-offset fuq il-medja.

17. Stensil — Teknoloġija tal-immarkar li tittrasferixxi l-immaġini fuq il-medja tal-istampar minn stensil li huwa armat madwar tanbur tal-linka.

18. Trasferiment Termali (TT) — Teknoloġija tal-immarkar fejn l-immaġini tal-kopja stampata mixtieqa hija ffurmata billi jkunu ddepożitati qatriet żgħar ta’ kolorant solidu (normalment xemgħa kkulurita) fi stat maħlul/fluwidu direttament fuq il-medja tal-istampar fl-għamla ta’ matriċi. It-TT huwa differenti mill-IJ għaliex il-linka hija solida f’temperatura normali u ssir likwida meta tissaħħan.

Il-Modalitajiet tal-Operat, l-Attivitajiet u l-Istati tal-Enerġija

19. Attiv — L-istat tal-enerġija li fih il-prodott huwa konness ma’ sors tal-enerġija u attivament qed jipproduċi output, kif ukoll iwettaq xi funzjonijiet primarji oħrajn tiegħu.

20. Stampar Awtomatiku fuq Żewġ Naħat — Il-kapaċità ta’ kopjatur, magna tal-faks, MFD jew printer li awtomatikament iqiegħed l-immaġini fuq iż-żewġ naħat ta’ folja prodotta, mingħajr manipolazzjoni manwali tal-folja prodotta bħala pass intermedju. Eżempji ta’ dan huma l-ikkopjar minn stampar fuq naħa waħda għal stampar fuq żewġ naħat u l-ikkopjar minn stampar fuq żewġ naħat għal stampar fuq żewġ naħat. Prodott jitqies li għandu kapaċità ta’ stampar awtomatika fuq żewġ naħat jekk il-mudell jinkludi l-aċċessorji kollha meħtieġa biex jissodisfa l-kondizzjonijiet ta’ hawn fuq.

21. Ħin tad-Dewmien Default — Il-ħin stabbilit mill-manifattur qabel il-konsenja li jiddetermina meta l-prodott jidħol f’modalità tal-enerġija baxxa (eż., Sleep, Mitfi) wara li jlesti l-funzjoni primarja tiegħu.

22. Mitfi — L-istat tal-enerġija li jidħol fih il-prodott meta jkun intefa’ manwalment jew awtomatikament iżda għadu pplaggjat u konness mad-dawl. Isir ħruġ minn din il-modalità meta jsir stimolu minn input, bħal swiċċ manwali tad-dawl jew tajmer bl-arloġġ, biex l-unità tinġieb f’modalità Ready biex tintuża. Meta dan l-istat jirriżulta minn intevent manwali minn utent, spiss jissejjaħ Tifi Manwali, u meta jirriżulta minn stimuli awtomatiċi jew predeterminati, (eż. żmien ta’ dewmien jew arloġġ) spiss jissejjaħ Tifi Awtomatiku.

23. Ready — Il-kundizzjoni li teżisti meta l-prodott mhux qed jipproduċi output, laħaq il-kondizzjonijiet tal-operat, għadu ma daħalx f’modalitajiet ta’ enerġija baxxa, u jista’ jidħol fil-modalità Attiv b’dewmien minimu. Il-karatteristiċi kollha tal-prodott jistgħu jkunu ffaċilitati f’din il-modalità, u l-prodott għandu jkun jista’ jmur lura għall-modalità Attiv billi jirreaġixxi għal kwalunkwe alternattiva ta’ input potenzjali ddisinjat tal-prodott. L-input potenzjali jinkludi stimolu elettriku estern (eż. stimolu min-netwerk, sejħa tal-faks, jew kontroll remot) u intervent fiżiku dirett (eż. l-attivazzjoni ta’ swiċċ fiżiku jew buttuna).

24. Sleep — L-istat tal-enerġija mnaqqsa li jidħol fih il-prodott awtomatikament wara perjodu ta’ inattività. Minbarra li jidħol awtomatikament fil-modalità Sleep, il-prodott jista’ jidħol f’din il-modalità wkoll 1) f’ħin tal-jum issettjat mill-utent, 2) immedjatament b’reazzjoni għal azzjoni manwali tal-utent, mingħajr ma attwalment jintefa, jew 3) permezz ta’ modalitajiet oħrajn, miksuba awtomatikament, li huma relatati mal-imġieba tal-utent. Il-funzjonijiet kollha tal-prodott jistgħu jiġu attivati b’dan il-mod u l-prodott għandu jkun jista’ jidħol fil-modalità Attiv billi jirreaġixxi għal kwalunkwe alternattiva potenzjali ta’ input disinjata tal-prodott; Madankollu, jista’ jkun hemm dewmien. L-input potenzjali jinkludi stimolu elettriku estern (eż. stimolu tan-netwerk, sejħa tal-faks, kontroll remot) u intervent fiżiku dirett (eż l-attivazzjoni ta’ swiċċ fiżiku jew buttuna). Il-prodott għandu jżomm il-kollegament man-netwerk filwaqt li jkun fil-modalità Sleep, u jattiva ruħu biss kif meħtieġ Nota: Meta jirrapportaw id-dejta u l-prodotti li jikkwalifikaw li jistgħu jidħlu fil-modalità sleep f’bosta modi, l-imsieħba għandhom jagħmlu riferenza għal livell ta’ Sleep li jista’ jintlaħaq awtomatikament. Jekk il-prodott ikollu l-kapaċità li jidħol f’ħafna livelli suċċessivi ta’ Sleep awtomatikament, hija d-diskrezzjoni tal-manifattur liema minn dawn il-livelli jintuża għall-għanijiet tal-kwalifika; madankollu, il-ħin tad-dewmien default provdut għandu jikkorrispondi għal kwalunkwe livell li jintuża.

25. Standby — Il-modalità tal-konsum l-aktar baxx ta’ enerġija li ma jistax jintefa (jiġi influwenzat) mill-utent u li jista’ jdum għal żmien indefinit meta l-prodott huwa konness mal-provvista ewlenija tal-elettriku u jintuża skont l-istruzzjonijiet tal-manifattur (1). Stanby hija l-modalità ta’ konsum tal-enerġija minimu tal-prodott. Nota: Għall-prodotti tat-tagħmir tal-immaġini indirizzati minn dawn l-ispeċifikazzjonijiet, il-livell tal-enerġija Standby, jew il-modalità ta’ konsum tal-enerġija minimu tal-prodott, normalment iseħħ fil-modalità Mitfi, iżda jista’ jseħħ fil-modalità Ready jew Sleep. Prodott ma jistax joħroġ minn Standby u jilħaq stat ta’ enerġija aktar baxx kemm-il darba ma jkunx fiżikament skonnettjat minn mal-provvista ewlenija tal-enerġija b’riżultat ta’ manipolazzjoni manwali.

Il-Formati tad-Daqs tal-Prodott

26. Format Kbir — Il-prodotti fil-kategorija ta’ Format Kbir jinkludu dawk disinjati għal medja A2 jew akbar, inklużi dawk disinjati biex jakkomodaw medja ta’ forma kontinwa b’wisa’ ta’ 406 millimetri (mm) jew usa. Il-prodotti ta’ Format Kbir jistgħu wkoll ikollhom il-kapaċità li jistampaw fuq medja tad-daqs standard jew ta’ Format Zgħir.

27. Format Żgħir — Il-prodotti fil-kategorija ta’ Format Żgħir jinkludu dawk disinjati għal medja ta’ daqsijiet iżgħar minn dwak definiti bħala Standard (eż., A6, 4” × 6”, microfilm), inklużi dawk disinjati biex jakkomodaw medja ta’ forma kontinwa b’wisa’ inqas minn 210 mm.

28. Standard — Il-prodotti fil-kategorija Standard jinkludu dawk disinjati għal medja tad-daqs standard (eż., Ittra, Legali, Ledger, A3, A4, u B4), inklużi dawk disinjati biex jakkomodaw medja ta’ forma kontinwa b’wisa’ ta’ bejn 210 mm u 406 mm. Il-prodotti ta’ daqs Standard jistgħu wkoll ikollhom il-kapaċità jistampaw fuq medja ta’ Format Żgħir

It-Termini Addizzjonali

29. Aċċessorju — Komponent ta’ tagħmir periferali mhux obbligatorju li mhuwiex meħtieġ għall-operazzjoni tal-unità bażi iżda li jista’ jiżdied qabel jew wara l-konsenja sabiex iżid il-funzjonalità. Aċċessorju jista’ jinbiegħ separatament bin-numru tal-mudell tiegħu stess, jew jinbiegħ ma’unità bażi bħala parti minn pakkett jew minn konfigurazzjoni.

30. Prodott Bażi — Prodott bażi huwa l-mudell standard ikkonsenjat mill-manifattur. Meta l-mudelli tal-prodott jiġu offruti f’konfigurazzjonijiet differenti, il-prodott bazi huwa l-konfigurazzjoni l-aktar fundamentali tal-mudell, li jippossjedi n-numru minimu ta’ oġġetti li jzidu l-funzjonijiet disponibbli. Il-komponenti jew aċċessorji funzjonali offruti bħala mhux obbligatorji, minflok standard, ma jitqiesux parti mill-prodott bazi.

31. Forma Kontinwa — Il-prodotti fil-kategorija ta’ Forma Kontinwa jinkludu dawk li ma jużawx daqs ta’ medja bil-folji maqtugħa, u huma disinjati għal applikazzjonijiet ewlenin, bħall-istampar ta’ bar codes, tabelli, irċevuti, waybills, fatturi, biljetti tal-ajru u tikketti tal-bejgħ.

32. Front-end Diġitali (Digital Front-end - DFE) — Server funzjonalment integrat li jospita lil kompjuters u applikazzjonijiet oħrajn u jaġixxi bħala interface għat-tagħmir tal-immaġini. DFE jżid il-funzjonalità tat-tagħmir tal-immaġini. DFE jiġi ddefinit bħala wieħed minn dawn it-tipi: DFE tat-Tip 1: DFE li jieħu l-enerġija DC tiegħu mill-provvista tal-enerġija AC tiegħu stess (interna jew esterna), li tkun separata mill-provvista tal-enerġija li tagħti l-enerġija lit-tagħmir tal-immaġini. Dan id-DFE jista’ jieħu l-enerġija AC tiegħu direttament minn plakka fil-ħajt, jew jista’ jeħodha mis-sors tal-AC assoċjat mal-provvista interna tal-enerġija tat-tagħmir tal-immaġini. DFE tat-Tip 2: DFE li jieħu l-enerġija DC tiegħu mill-istess provvista tal-enerġija bħat-tagħmir tal-immaġini operat minnu. Id-DFEs tat-Tip 2 għandu jkollhom bord jew muntatura (assembly) b’unità tal-ipproċessar indipendenti li tkun kapaċi tattiva permezz tan-netwerk u li tkun tista’ titneħħa fiżikament, tiġi iżolata jew diżattivata permezz ta’ prattiċi komuni tal-inġinerija biex ikun jista’ jittieħed kejl tal-enerġija. DFE wkoll joffri għall-inqas tlieta minn dawn il-karatteristiċi avvanzati li ġejjin: (a) Il-kapaċità ta’ kollegament ma’ netwerk f’ambjenti diversi; (b) Funzjonalità ta’ kaxxa tal-posta (mailbox); (ċ) Il-ġestjoni tal-kju tax-xogħol; (d) L-immaniġġjar tal-magni (eż. jattiva t-tagħmir tal-immaġini minn stat ta’ enerġija mnaqqsa); (e) User-interface (UI) grafiku avvanzat; (f) L-abbiltà li jibda l-komunikazzjoni ma’ servers li jospitaw jew kompjuters klijenti oħrajn (eż. skannjar għal posta elettronika, polling ta’ kaxxi tal-posta remoti għax-xogħol); jew (g) L-abbiltà ta’ post-ipproċessar tal-paġni (eż. l-ifformattjar mill-ġdid tal-paġni qabel l-istampar).

33. Aġent li jżid il-Funzjonijiet — Aġent li jżid il-funzjonijiet huwa karatteristika standard tal-prodott li jżid il-funzjonalità mal-magna li timmarka l-bażi ta’ tagħmir tal-immaġini. Il-parti tal-Modalità Operazzjonali ta’ dawn l-ispeċifikazzjonijiet tinkludi tolleranzi ta’ enerġija addizzjonali għal xi aġenti li jżidu l-funzjonijiet. Xi eżempji ta’ aġenti li jżidu l-funzjonijiet jinkludu interfaces mingħajr wajers u l-kapaċità tal-iskannjar.

34. Approċċ ta’ Modalità Operazzjonali (Operational Mode – OM) — Metodu tal-ittestjar u tat-tqabbil tar-rendiment tal-enerġija tat-tagħmir tal-immaġini, li jiffoka fuq il-konsum tal-enerġija mill-prodott f’diversi modalitajiet ta’ enerġija baxxa. Il-kriterji ewlenin użati mill-istrateġija tal-OM huma l-valuri għall-modalitajiet tal-enerġija baxxa, imkejla f’watts (W). Informazzjomi dettaljata tinsab fl-‘ENERGY STAR Qualified Imaging Equipment Operational Mode Test Procedure’ li huwa disponibbli fuq www.energystar.gov/products.

35. Magna li Timmarka (Marking Engine) — Il-magna bażika ħafna ta’ tagħmir tal-immaġini, li tidderieġi l-produzzjoni tal-immaġini ta’ dak il-prodott. Mingħajr komponenti funzjonali addizzjonali, magna tal-immarkar ma tistax tikseb dejta tal-immaġini biex tipproċessahom, u għalhekk ma tkunx funzjonali. Magna tal-immarkar tiddependi fuq aġenti li jżidu l-funzjonijiet biex tikseb l-abbiltà tal-komunikazzjoni u biex tipproċessal-immaġini.

36. Mudell — Tagħmir tal-immaġini li jinbiegħ jew jitqiegħed fis-suq b’numru ta’ mudell uniku jew b’isem kummerċjali uniku. Mudell jista’ jkun magħmul minn unità bażi jew minn unità bażi u aċċessorji.

37. Veloċità tal-prodott — B’mod ġenerali, għall-prodotti tad-daqs Standard, folja waħda A4 jew 8,5” × 11” stampata/ikkopjata/skanjata fuq naħa waħda f’minuta hija daqs immaġini waħda fil-minuta (ipm - image-per-minute). Jekk il-veloċitajiet massimi ddikjarati ikunu differenti meta jiġu prodotti l-immaġini fuq karta A4 jew 8,5” x 11”, għandha tintuża l-ogħla waħda. — Għall-magni tal-bolli, oġġett wieħed tal-posta pproċessat fil-minuta huwa ekwivalent għal oġġett wieħed tal-posta fil-minuta (mppm - mail-piece-per-minute). — Għall-prodotti tal-format Żgħir, folja waħda A6 jew 4” x 6” stampata/ikkopjata/skanjata fuq naħa waħda f’minuta hija ekwivalenti għal 0,25 ipm. — Għall-prodotti tal-format Kbir, folja waħda A2 hija ekwivalenti għal 4 ipm u folja waħda A0 hija ekwivalenti għal 16 ipm. — Għall-prodotti tal-forma kontinwa fil-kategorija tal-format Żgħir, tal-format Kbir jew tad-daqs Standard, il-veloċità tal-istampar f’ipm għandha tinkiseb mill-veloċità massima tal-produzzjoni tal-immaġini f’metri kull minuta illi tiġi kkwotata waqt il-bejgħ tal-prodott fis-suq, skont il-konverżjoni t’hawn taħt: X ipm = 16 x [Il-wisa’ massima tal-medja (metri) x Veloċità massima tal-produzzjoni tal-immaġini (tul-metri/minuta)] Fil-każijiet kollha, il-veloċità kkonvertita f’ipm għandha tkun imnaqqsa jew miżjuda sal-eqreb numru sħiħ (eż. 14,4 ipm jitnaqqas għal 14 ipm; 14,5 ipm jiżdied għal 15 ipm). Għall-għanijiet tal-kwalifikazzjoni, il-manifattur għandu jirrapporta l-veloċità tal-prodott skont il-prijoritizzazzjoni tal-funzjonijiet deskritti fil-qosor hawn taħt: — Il-Veloċità tal-Istampar, sakemm il-prodott ma jistax iwettaq il-funzjoni tal-istampar, f’liema każ, — Il-Veloċità tal-Ikkopjar, sakemm il-prodott ma jistax iwettaq il-funzjoni tal-istampar jew tal-ikkopjar, f’liema każ, — Il-Veloċità tal-Iskannjar.

38. Approċċ tal-Konsum tal-Enerġija Tipiku (Typical Electricity Consumption - TEC) — Metodu tal-ittestjar u tat-tqabbil tar-rendiment tal-enerġija tat-tagħmir tal-immaġini, li jiffoka fuq l-enerġija tipikament ikkonsmata minn prodott meta jaħdem b’mod normali matul żmien rappreżentattiv. Il-kriterju ewlieni tal-approċċ tat-TEC (Typical Electricity Consumption) għat-tagħmir tal-immaġini huwa valur għall-konsum tipiku tal-enerġija f’ġimgħa, imkejjel f’kilowatt-siegħat (kWh). It-tagħrif dettaljat jista’ jinsab fil-Proċedura tat-Test tal-Konsum Tipiku tal-Enerġija fit-Taqsima D.2.

B. Il-Prodotti li Jikkwalifikaw

Dawn l-ispeċifikazzjonijiet ENERGY STAR huma maħsuba biex ikopru tagħmir tal-immaġini personali, ta’ negozji u kummerċjali iżda mhux tagħmir industrijali (eż. prodotti konnessi direttament mal-provvista three-phase). L-unitajiet għandhom ikunu jistgħu jieħdu l-provvista minn plakka fil-ħajt jew minn konnessjoni ta’ dejta jew netwerk, bl-użu tal-provvisti ta’ vultaġġi nominali standard internazzjonali elenkati fit-Taqsima D4. Sabiex jikkwalifika bħala ENERGY STAR, tagħmir tal-immaġini għandu jkun definit fit-Taqsima A u jikkorrispondi ma’ waħda mid-deskrizzjonijiet ta’ prodott elenkati fit-Tabella 1 jew 2, hawn taħt.

Tabella 1

Prodotti li Jikkwalifikaw — Approċċ tat-TEC

It-tip ta’ Prodott It-teknoloġija tal-Immarkar Il-Format tad-Daqs Il-Kapaċità tal-Kulur Tabella TEC Kopjaturi Dirett Termali Standard Monokromatika TEC 1 Sublimazzjoni taż-Żebgħa Standard Kulur TEC 2 Sublimazzjoni taż-Żebgħa Standard Monokromatika TEC 1 EP Standard Monokromatika TEC 1 EP Standard Kulur TEC 2 Linka Solida Standard Kulur TEC 2 Trasferiment Termali Standard Kulur TEC 2 Trasferiment Termali Standard Monokromatika TEC 1 Duplikaturi diġitali Stensil Standard Kulur TEC 2 Stensil Standard Monokromatika TEC 1 Magni tal-Faks Dirett Termali Standard Monokromatika TEC 1 Sublimazzjoni taż-Żebgħa Standard Monokromatika TEC 1 EP Standard Monokromatika TEC 1 EP Standard Kulur TEC 2 Linka Solida Standard Kulur TEC 2 Trasferiment Termali Standard Kulur TEC 2 Trasferiment Termali Standard Monokromatika TEC 1 Tagħmir b’Funzjonijiet Varji (MFDs) IJ ta’ Prestazzjoni Għolja Standard Monokromatika TEC 3 IJ ta’ Prestazzjoni Għolja Standard Kulur TEC 4 Dirett Termali Standard Monokromatika TEC 3 Sublimazzjoni taż-Żebgħa Standard Kulur TEC 4 Sublimazzjoni taż-Żebgħa Standard Monokromatika TEC 3 EP Standard Monokromatika TEC 3 EP Standard Kulur TEC 4 Linka Solida Standard Kulur TEC 4 Trasferiment Termali Standard Kulur TEC 4 Trasferiment Termali Standard Monokromatika TEC 3 Printers IJ ta’ Prestazzjoni Għolja Standard Monokromatika TEC 1 IJ ta’ Prestazzjoni Għolja Standard Kulur TEC 2 Dirett Termali Standard Monokromatika TEC 1 Sublimazzjoni taż-Żebgħa Standard Kulur TEC 2 Sublimazzjoni taż-Żebgħa Standard Monokromatika TEC 1 EP Standard Monokromatika TEC 1 EP Standard Kulur TEC 2 Linka Solida Standard Kulur TEC 2 Trasferiment Termali Standard Kulur TEC 2 Trasferiment Termali Standard Monokromatika TEC 1





Tabella 2

Prodotti li Jikkwalifikaw — Approċċ ta’ Modalità Operazzjonali

It-tip ta’ Prodott It-teknoloġija tal-Immarkar Il-Format tad-Daqs Il-Kapaċità tal-Kulur Tabella OM Kopjaturi Dirett Termali Kbir Monokromatika OM 1 Sublimazzjoni taż-Żebgħa Kbir Kulur u Monokromatika OM 1 EP Kbir Kulur u Monokromatika OM 1 Linka Solida Kbir Kulur OM 1 Trasferiment Termali Kbir Kulur u Monokromatika OM 1 Magni tal-Faks Ink Jet Standard Kulur u Monokromatika OM 2 Magni tal-posta Dirett Termali Mhux Applikabbli Monokromatika OM 4 EP Mhux Applikabbli Monokromatika OM 4 Ink Jet Mhux Applikabbli Monokromatika OM 4 Trasferiment Termali Mhux Applikabbli Monokromatika OM 4 Tagħmir b’Funzjonijiet Varji (MFDs) Dirett Termali Mhux Applikabbli Monokromatika OM 1 Sublimazzjoni taż-Żebgħa Kbir Kulur u Monokromatika OM 1 EP Kbir Kulur u Monokromatika OM 1 Ink Jet Standard Kulur u Monokromatika OM 2 Ink Jet Kbir Kulur u Monokromatika OM 3 Linka Solida Kbir Kulur OM 1 Trasferiment Termali Kbir Kulur u Monokromatika OM 1 Printers Dirett Termali Kbir Monokromatika OM 8 Dirett Termali Żgħir Monokromatika OM 5 Sublimazzjoni taż-Żebgħa Kbir Kulur u Monokromatika OM 8 Sublimazzjoni taż-Żebgħa Żgħir Kulur u Monokromatika OM 5 EP Kbir Kulur u Monokromatika OM 8 EP Żgħir Kulur OM 5 Impatt Kbir Kulur u Monokromatika OM 8 Impatt Żgħir Kulur u Monokromatika OM 5 Impatt Standard Kulur u Monokromatika OM 6 Ink Jet Kbir Kulur u Monokromatika OM 3 Ink Jet Żgħir Kulur u Monokromatika OM 5 Ink Jet Standard Kulur u Monokromatika OM 2 Linka Solida Kbir Kulur OM 8 Linka Solida Żgħir Kulur OM 5 Trasferiment Termali Kbir Kulur u Monokromatika OM 8 Trasferiment Termali Żgħir Kulur u Monokromatika OM 5 Skaners Mhux Applikabbli Kbir, Żgħir u Standard Mhux Applikabbli OM 7

C. L-Ispeċifikazzjonijiet dwar l-uzu effiċjenti tal-enerġija għall-Prodotti li Jikkwalifikaw

Huma biss il-prodotti elenkati fit-Taqsima B hawn fuq li jilħqu l-kriterji li ġejjin, li jistgħu jikkwalifikaw bħala ENERGY STAR. Id-dati effettivi jidhru fit-Taqsima F.

Prodotti Mibjugħa bi Provvista tal-Enerġija Esterna: Sabiex jikkwalifikaw bħala prodotti ENERGY STAR skont il-Verżjoni 1.1 attwali tal-ispeċifikazzjonijiet applikabbli għat-Tagħmir tal-Immaġini, it-tagħmir tal-immaġini mmanifatturati mill-1 ta’ Lulju 2009 li jużaw provvista tal-enerġija AC-AC jew AC-DC esterna b’vultaġġ uniku għandhom jużaw provvista tal-enerġija esterna kkwalifikata bħala ENERGY STAR, jew waħda li tissodisfa r-rekwiżiti tal-Verżjoni 2.0 tal-ispeċifikazzjonijiet ENERGY STAR għal Provvisti tal-Enerġija Esterni (EPS) meta ttestjati bil-metodu tal-ENERGY STAR. L-ispeċifikazzjonijiet ENERGY STAR u l-metodu tat-test għall-provvisti tal-enerġija esterni AC-AC u AC-DC b’vultaġġ uniku jinsabu fuq www.energystar.gov/products.

Prodotti Disinjati biex Jaħdmu b’DFE tat-Tip 1: Sabiex jikkwalifikaw bħala prodotti ENERGY STAR skont il-Verżjoni 1.1 attwali tal-ispeċifikazzjonijiet applikabbli għat-Tagħmir tal-Immaġini, it-tagħmir tal-immaġini mmanifatturati mill-1 ta’ Lulju 2009 li jinbigħu b’DFE tat-Tip 1 għandhom jużaw DFE li jissodisfa r-Rekwiżiti tal-użu Effiċjenti tal-Enerġija ENERGY STAR għal DFE ta’ Tagħmir tal-Immaġini elenkati fit-Taqsima C.3.

Prodotti Disinjati biex Jaħdmu b’DFE tat-Tip 2: Sabiex jikkwalifikaw bħala prodotti ENERGY STAR skont il-Verżjoni 1.1 attwali tal-ispeċifikazzjonijiet applikabbli għat-Tagħmir tal-Immaġini, għat-tagħmir tal-immaġini mmanifatturati mill-1 ta’ Lulju 2009 li jinbigħu b’DFE tat-Tip 2 il-manifatturi għandhom inaqqsu l-konsum tal-enerġija tad-DFE fil-Modalità Ready fil-każ ta’ prodotti TEC, jew jeskluduha meta jkejlu l-Modalitajiet Sleep u Standby għal prodotti OM. It-Taqsima C.1 tipprovdi aktar dettalji dwar l-aġġustament tal-valuri TEC għal DFEs ta’ prodotti TEC u t-Taqsima C.2 tipprovdi aktar dettalji għall-esklużjoni ta’ DFEs minn livelli ta’ Sleep u standby OM.

L-intenzjoni tal-EPA u tal-Kummissjoni Ewropea hi li, meta possibbli, l-konsum tal-enerġija assoċjat mad-DFE (tat-Tip 1 jew tat-Tip 2) għandu jiġi eskluż jew imnaqqas mill-enerġija TEC jew mill-kejl tal-konsum tal-enerġija OM.

Prodotti Mibjugħa b’Settijiet tal-Idejn Mingħajr wajers Addizzjonali: Biex jikkwalifikaw, il-magni tal-faks jew MFDs bil-kapaċità ta’ faks manifatturati mill-1 ta’ Lulju 2009 u li jinbigħu bis-settijiet tal-idejn mingħajr wajers addizzjonali għandhom jużaw settijiet tal-idejn li bi kwalifikazzjoni ENERGY STAR, jew sett li jissodisfa l-ispeċifikazzjoni tat-Telefonija ENERGY STAR meta ttestjat bil-metodu tal-ENERGY STAR fid-data meta t-tagħmir tal-immaġini jiġi kkwalifikat bħala ENERGY STAR. L-ispeċifikazzjoni ENERGY STAR u l-metodu tat-test għall-prodotti tat-telefonija jinsabu fuq www.energystar.gov/products.

Stampar fuq żewġ naħat: Il-kopjaturi tad-daqs Standard, l-MFDs, u l-printers li jużaw teknoloġiji tal-immarkar bħall-EP, SI, u IJ ta’ Prestazzjoni Għolja indirizzati mill-approċċ TEC fit-Taqsima C.1 għandhom jissodisfaw dawn ir-rekwiżiti tal-istampar fuq żewġ naħat fuq bażi tal-veloċità monokromatika tal-prodott:

1. Il-kriterji tal-Eliġibbiltà ENERGY STAR – TEC.

Biex jikkwalifikaw bħala ENERGY STAR, il-valur tat-TEC għat-tagħmir tal-immaġini elenkati fit-Taqsima B, Tabella 1, ta’ hawn fuq ma għandux ikun ogħla mil-limiti korrispondendenti ta’ hawn taħt:

Fil-każ ta’ tagħmir tal-immaġini b’DFE tat-Tip 2, il-konsum tal-enerġija tad-DFE, kalkolat kif bil-metodu tal-eżempju ta’ hawn taħt, għandu jiġi eskluż meta jsir paragun bejn il-valur imkejjel tat-TEC u l-limiti elenkati hawn taħt. Id-DFE m’għandux jaffettwa l-abbiltà tat-tagħmir tal-immaġini li jidħol jew joħroġ mill-modalitajiet ta’ enerġija aktar baxxa tiegħu. Sabiex jiġi eskluż, id-DFE għandu jissodisfa d-definizzjoni fit-Taqsima A.32 u jkun unità separata tal-ipproċessar li tkun kapaċi tattiva permezz tan-netwerk.

Eżempju:Ir-riżultat TEC totali ta’ printer huwa 24,5 kWh/ġimgħa u d-DFE intern tiegħu jikkonsma 50 W fil-modalità Ready. 50 W × 168 siegħa/ġimgħa = 8,4 kWh/ġimgħa, li mbagħad jitnaqqas mill-valur TEC ittestjat: 24,5 kWh/ġimgħa — 8,4 kWh/ġimgħa = 16,1 kWh/ġimgħa. Wara, 16,1 kWh/ġimgħa jiġi pparagunat mal-limiti li ġejjin.

Nota: Fl-ekwazzjonijiet kollha li ġejjin, x = il-Veloċità Monokromatika tal-Prodott (ipm).

Tabella TEC 1

Prodott(i): Kopjaturi, Duplikaturi Diġitali, Magni tal-Faks, Printers Il-Format(i) tad-Daqs: Daqs Standard It-Teknoloġiji tal-Immarkar: DT, Mono DS, Mono EP, Mono Stencil, Mono TT, IJ Mono ta’ Prestazzjoni Għolja Il-Veloċità Monokromatika tal-Prodott (ipm) TEC Massimu (kWh/ġimgħa) ≤ 15 1 kWh 15 < x ≤ 40 (0,10 kWh/ipm)x – 0,5 kWh 40 < x ≤ 82 (0,35 kWh/ipm)x – 10,3 kWh > 82 (0,70 kWh/ipm)x – 39,0 kWh





Tabella TEC 2

Prodott(i): Kopjaturi, Duplikaturi Diġitali, Magni tal-Faks, Printers Il-Format(i) tad-Daqs: Daqs Standard It-Teknoloġiji tal-Immarkar: DS tal-Kulur, Stensil tal-Kulur, TT tal-Kulur, EP tal-Kulur, SI, IJ tal-Kulur ta’ Prestazzjoni Għolja Il-Veloċità Monokromatika tal-Prodott (ipm) TEC Massimu (kWh/ġimgħa) ≤ 32 (0,10 kWh/ipm)x + 2,8 kWh 32 < x ≤ 58 (0,35 kWh/ipm)x – 5,2 kWh > 58 (0,70 kWh/ipm)x – 26 kWh





Tabella TEC 3

Prodott(i): MFDs Il-Format(i) tad-Daqs: Daqs Standard It-Teknoloġiji tal-Immarkar: DT, Mono DS, Mono EP, Mono TT, IJ Mono ta’ Prestazzjoni Għolja Il-Veloċità Monokromatika tal-Prodott (ipm) TEC Massimu (kWh/ġimgħa) ≤ 10 1,5 kWh 10 < x ≤ 26 (0,10 kWh/ipm)x + 0,5 kWh 26 < x ≤ 68 (0,35 kWh/ipm)x – 6 kWh > 68 (0,70 kWh/ipm)x – 30 kWh





Tabella TEC 4

Prodott(i): MFDs Il-Format(i) tad-Daqs: Daqs Standard It-Teknoloġiji tal-Immarkar: DS tal-Kulur, TT tal-Kulur, EP tal-Kulur, SI, IJ tal-Kulur ta’ Prestazzjoni Għolja Il-Veloċità Monokromatika tal-Prodott (ipm) TEC Massimu (kWh/ġimgħa) ≤ 26 (0,10 kWh/ipm)x + 3.5 kWh 26 < x ≤ 62 (0,35 kWh/ipm)x – 3.0 kWh > 62 (0,70 kWh/ipm)x – 25.0 kWh

2. Il-kriterji tal-Eliġibbiltà ENERGY STAR – OM.

Biex jikkwalifikaw bħala ENERGY STAR, il-valuri tal-konsum tal-enerġija għat-tagħmir tal-immaġini elenkati fit-Taqsima C, Tabella 2, ta’ hawn fuq ma għandhomx ikunu ogħla mil-limiti korrispondendenti ta’ hawn taħt: Għall-prodotti li jissodisfaw ir-rekwiżit tal-enerġija tal-modalità Sleep fil-modalità Ready, l-ebda tnaqqis awtomatiku ulterjuri tal-enerġija ma huwa meħtieġ sabiex jintlaħaq il-limitu Sleep. Barra minn dan, għall-prodotti li jissodisfaw ir-rekwiżiti tal-enerġija Standby fil-modalità Ready jew fil-modalità Sleep, ma huwa meħtieġ ebda tnaqqis awtomatiku ulterjuri tal-enerġija sabiex jikkwalifikaw bħala prodotti ENERGY STAR.

Għat-tagħmir tal-immaġini li għandhom DFE funzjonalment integrat li jiddependi fuq it-tagħmir tal-immaġini għall-enerġija tiegħu, il-konsum tal-enerġija tad-DFE għandu jiġi eskluż meta jitqabbel il-konsum tal-enerġija tat-tagħmir imkejjel fil-Modalità Sleep mal-limiti ta’ hawn taħt għall-magna tal-immarkar kombinata u għall-aġent li jżid il-funzjonijiet u meta jitqabbel il-livell imkejjel fil-modalità Standby mal-limiti Standby ta’ hawn taħt. Id-DFE m’għandux jaffettwa l-abbiltà tat-tagħmir tal-immaġini li jidħol jew joħroġ mill-modalitajiet ta’ enerġija aktar baxxa tiegħu. Sabiex jiġi eskluż, id-DFE għandu jissodisfa d-definizzjoni fit-Taqsima A.32 u jkun unità separata tal-ipproċessar li tkun kapaċi tattiva permezz tan-netwerk.

Ir-Rekwiżiti tal-Ħin tad-Dewmien Default: Biex jikkwalifikaw għal ENERGY STAR, il-prodotti OM għandhom jissodisfaw is-settings tal-ħin tad-dewmien default provduti fit-Tabelli A sa C hawn taħt għal kull tip ta’ prodott, li jkun ffaċilitat għall-konsenja tal-prodott. Barra minn dan, il-prodotti OM kollha għandhom ikunu kkonsenjati bil-ħin massimu tad-dewmien tal-magna mhux aktar minn erba’ sigħat, li jista’ jiġi aġġustat mill-manifattur biss. Dan il-ħin massimu tad-dewmien tal-magna ma jistax ikun influwenzat mill-utent u tipikament ma jistax ikun modifikat mingħajr manipolazzjoni interna u invażiva tal-prodott. Is-settings tal-ħin tad-dewmien default provduti fit-Tabelli a sa C jistgħu jkunu aġġustabbli mill-utent.

Tabella A

Il-Ħinijiet tad-Dewmien Default Massimi għal Sleep għal Prodotti OM tal-Format Żgħir u tad-Daqs Standard, Ħlief Magni tal-Posta (f’Minuti)

Il-Veloċità Monokromatika tal-Prodott (ipm) Magni tal-Faks MFDs Printers Skaners 0 – 10 5 15 5 15 11 – 20 5 30 15 15 21 – 30 5 60 30 15 31 – 50 5 60 60 15 51 + 5 60 60 15





Tabella B

Il-Ħinijiet tad-Dewmien Default Massimi għal Sleep għal Prodotti OM tal-Format Kbir, Ħlief Magni tal-Postar (f’Minuti)

Il-Veloċità Monokromatika tal-Prodott (ipm) Kopjaturi MFDs Kopjaturi Skaners 0 – 10 30 30 30 15 11 – 20 30 30 30 15 21 – 30 30 30 30 15 31 – 50 60 60 60 15 51 + 60 60 60 15





Tabella C

Il-Ħinijiet tad-Dewmien Default Massimi għal Sleep għal Magni tal-Posta, (f’Minuti)

Il-Veloċità tal-Prodott (mppm) Magni tal-posta 0 – 50 20 51 – 100 30 101 – 150 40 151 + 60

Ir-Rekwiżiti għal Standby: Biex jikkwalifikaw bħala prodotti ENERGY STAR, il-prodotti OM għandhom jissodisfaw il-limitu tal-konsum ta’ enerġija fil-modalità Standby kif jidher fit-Tabella D ta’ hawn taħt għal kull tip ta’ prodott.

Tabella D

Il-Livell Massimu tal-konsum ta’ Enerġija fil-Modalità Standby għall-Prodotti OM (f’Watts)

Tip ta’ Prodott Standby (W) Il-Prodotti OM kollha 1

Il-kriterji tal-eliġibbiltà fit-Tabelli OM 1 sa 8 hawn taħt jindirizzaw il-magna tal-immarkar tal-prodott. Ladarba l-prodotti huma mistennija li jiġu kkonsenjati b’funzjoni waħda jew aktar apparti l-magna bażika tal-immarkar, it-tolleranzi korrispondenti ta’ hawn taħt għandhom jiżdiedu mal-kriterji tal-magna tal-immarkar għall-modalità Sleep. Il-valur totali għall-prodott bażi u l-“aġenti li jżidu l-funzjonijiet” għandu jintuża biex tiġi ddeterminata l-eliġibbiltà. Il-manifatturi jistgħu japplikaw sa mhux aktar minn tliet aġenti li jżidu l-funzjonijiet primarji għal kull mudell ta’ prodott, iżda jistgħu japplikaw aġenti sekondarji li jżidu l-funzjonijiet daqs kemm ikun hemm preżenti (u fejn hemm aktar minn tliet aġenti primarji dawn ikunu inklużi bħala aġenti Sekondarji). Eżempju ta’ dan il-metodu huwa provdut hawn taħt:

Eżempju:: Ikkonsidra printer IJ ta’ daqs standard b’konnessjoni USB 2.0 u konnessjoni ta’ karta tal-memorja. Jekk wieħed jassumi li l-konnessjoni USB hija l-interface ewlenija użata waqt it-test, il-mudell tal-printer jirċievi tolleranza tal-aġent li jżid il-funzjonijiet ta’ 0,5 W għall-USB u 0,1 għal-qarrej tal-karta tal-memorja, għal total ta’ 0,6 W ta’ toleranzi tal-aġent li jżid il-funzjonijiet. Ladarba t-Tabella OM 2 tissettja limitu ta’ 1,4 W għall-magna tal-immarkar fil-modalità Sleep, biex tiġi ddeterminata l-kwalifikazzjoni għall-ENERGY STAR, il-manifattur jgħodd il-limitu għall-magna tal-immarkar fil-modalità Sleep mat-tolleranzi applikabbli tal-aġent li jżid il-funzjonijiet biex jiddetermina l-konsum massimu tal-enerġija permess biex il-prodott bażi jikkwalifika: 1,4 W + 0,6 W. Jekk il-konsum tal-enerġija tal-printer fil-modalità Sleep huwa mkejjel bħala 2 W jew inqas, il-printer jissodisfa l-limitu Sleep tal-ENERGY STAR.

Tabella 3

Il-Prodotti li Jikkwalifikaw — Aġenti li Jżidu l-Funzjonijiet OM

Tip Dettalji Tolleranzi tal-Aġent li Jżid il-Funzjonijiet (W) Primarju Sekondarju Interfaces A. Bil-Fili < 20 MHz 0,3 0,2 Port fiżiku ta’ konnessjoni ta’ dejta jew ta’ netwerk preżenti fuq it-tagħmir tal-immaġini li għandu kapaċità ta’ rata ta’ trasferiment < 20 MHz. Jinkludi USB 1.x, IEEE488, IEEE 1284/Parallel/Centronics, RS232, u/jew modem tal-faks. B. Bil-Fili ≥ 20 MHz u < 500 MHz 0,5 0,2 Port fiżiku ta’ konnessjoni ta’ dejta jew ta’ netwerk preżenti fuq it-tagħmir tal-immaġini li għandu kapaċità ta’ rata ta’ trasferiment ≥ 20 MHz u < 500 MHz. Jinkludi USB 2.x, IEEE 1394/FireWire/i. LINK, u 100Mb Ethernet. C. Bil-Fili ≥ 500 MHz 1,5 0,5 Port fiżiku ta’ konnessjoni ta’ data jew ta’ netwerk preżenti fuq it-tagħmir tal-immaġini li għandu kapaċità ta’ rata ta’ trasferiment ≥ 500 MHz. Jinkludi 1G Ethernet. D. Mingħajr wajers 3 0,7 Interface ta’ konnessjoni ta’ dejta jew ta’ netwerk preżenti fuq it-tagħmir tal-immaġini li huwa ddisinjat biex jittrasferixxi d-dejta permezz ta’ mezzi ta’ frekwenza tar-radju mingħajr wajers. Jinkludu l-Bluetooth u 802.11. E. Kard/kamera/ħżin bil-wajer 0,5 0,1 Port fiżiku tal-konnessjoni ta’ dejta jew ta’ netwerk preżenti fuq it-tagħmir tal-immaġini li huwa disinjat biex jippermetti l-konnessjoni ta’ tagħmir estern, bħall-qarrejja tal-karti tal-memorja flash/karti smart - u l-interfaces tal-kamera (inkluż PictBridge). G. Infrared 0,2 0,2 Interface ta’ konnessjoni ta’ dejta jew ta’ netwerk preżenti fuq it-tagħmir tal-immaġini li huwa ddisinjat biex jittrasferixxi d-dejta permezz tat-teknoloġija infrared. Jinkludi IrDA. Oħrajn Ħżin — 0,2 Id-drives interni tal-ħżin preżenti fuq it-tagħmir tal-immaġini. Jinkludi d-drives interni biss (eż., disk drives, DVD drives, Zip drives), u japplika għal kull drive separata. Dan l-aġent li jżid ma jkoprix interfaces mad-drives esterni (eż., SCSI) jew memorja interna. Skaners b’lampi CCFL jew b’lampi mhux CCFL — 0,5 Il-preżenza ta’ skaner li juża t-teknoloġija tal-Cold Cathode Fluorescent Lamp (CCFL) jew teknoloġija differenti minn dik tal-CCFL, bħal teknolġiji tal-Light-Emitting Diode (LED), Halogen, Hot-Cathode Fluorescent Tube (HCFT), Xenon, jew Tubular Fluorescent (TL). Dan l-aġent li jzid huwa applikat darba biss, irrispettivament mid-daqs tal-lampa jew l-għadd ta’ lampi/bozoz li jintuża. Sistema bbażata fuq il-PC (ma tistax tistampa/tikkopja/tiskanja mingħajr l-użu ta’ riżorsi sinifikanti tal-PC) — –0,5 Dan l-aġent li jżid japplika għall-prodotti tal-immaġini li jiddependu fuq kompjuter estern għal riżorsi sinifikanti, bħall-ipproċessar tal-memorja u tad-dejta, biex iwettqu l-funzjonijiet bażiċi komunament imwettqa minn prodotti tal-immaġini, bħal rendering tal-paġna. Dan l-aġent li jżid ma japplikax għal prodotti li sempliċement jużaw kompjuter bħala sors jew destinazzjoni għad-dejta tal-immaġini. Settijiet tal-idejn mingħajr wajers — 0,8 Il-kapaċità ta’ tagħmir tal-immaġini li jikkomunika mas-settijiet tal-idejn mingħajr wajers. Dan l-aġent li jżid huwa applikat darba biss, irrispettivament min-numru ta’ settijiet tal-idejn mingħajr wajers li l-prodott huwa ddisinjat għalihom. Dan l-aġent li jżid ma jindirizzax ir-rekwiżiti tal-enerġija tas-settijiet tal-idejn mingħajr wajers stess. Il-memorja — 1 W għal kull 1 GB I-kapaċità interna disponibbli fit-tagħmir tal-immaġini biex jaħżen id-dejta. Dan l-aġent li jżid japplika għall-volumi kollha tal-memorja interna u għandu jkun skalat f’dan is-sens. Pereżempju, unità b’memorja ta’ 2,5 GB tingħata tolleranza ta’ 2,5 W filwaqt li unità ta’ 0,5 GB tingħata tolleranza ta’ 0,5 W. Daqs tal-Provvista tal-Enerġija (PS - Power-supply) fuq bażi tar-rata tal-output tal-PS (OR – Output Rating) Nota:: Dan l-aġent li jżid japplika BISS għal prodotti li jaqgħu taħt it-Tabelli OM 2 u 6. — Għal PSOR > 10 W, 0,02 x (PSOR — 10 W) Dan l-aġent li jżid japplika biss għal tagħmir tal-immaġini li jaqgħu taħt it-Tabelli OM 2 u 6. Din it-tolleranza hija kalkolata mill-output nominali tad-DC tal-provvista tal-enerġija interna jew esterna kif speċifikat mill-manifattur tal-provvista tal-enerġija. (Mhijiex kwantità mkejla). Pereżemju, unità li tkun ratata biex tipprovdi sa 3 A bi 12 V għandha PSOR ta’ 36 W u tingħata tolleranza ta’ 0,02 x (36-10) = 0,02 x 26 = 0,52 W għall-provvista tal-enerġija. Fil-każ ta’ provvisti li jipprovdu aktar minn vultaġġ wieħed, jintuża t-total tal-enerġija mill-vultaġġi kollha, sakemm l-ispeċifikazzjonijiet ma jindikawx li l-limitu nominali huwa aktar baxx minn dan. Pereżempju, provvista li tista’ tagħti output ta’ 3 A b’ 24 V u 1,5 A b’ 5 V għandha PSOR totali ta’ (3 x 24) + (1,5 x 5) = 79,5 W, u tolleranza ta’ 1,39 W.

Għat-tolleranzi tal-aġenti li jżidu l-funzjonijiet murija fit-Tabella 3 ta’ hawn fuq, isiru distinzjonijiet bejn it-tipi “Primarji” u “Sekondarji” ta’ aġenti li jżidu l-funzjonijiet. Dawn id-denominazzjonijiet jirreferu għall-istat li l-interface huwa meħtieġ jibqa’ fih meta t-tagħmir tal-immaġini ikun fil-modalità Sleep. Il-konnessjonijiet li jibqgħu attivi matul il-proċedura tat-test tal-OM meta t-tagħmir tal-immaġini ikun fil-modalità Sleep huma definiti bħala primarji, filwaqt li l-konnessjonijiet li jistgħu jkunu inattivi meta t-tagħmir tal-immaġini ikun fil-modalità Sleep huma definiti bħala sekondarji. Tipikament, il-parti l-kbira tal-aġenti li jżidu l-funzjonijiet huma tat-tip sekondarju.

Il-manifatturi għandhom iqisu biss it-tipi ta’ aġenti li jzidu li huma disponibbli fuq prodott fil-konfigurazzjoni tiegħu kif ikkonsenjat. L-għażliet disponibbli għall-konsumaturi wara li l-prodott jiġi kkonsenjat jew l-interfaces preżenti fuq id-digital front-end (DFE) tal-prodott li jieħu l-enerġija esternament m’għandhomx jitqiesu meta jiġu applikati t-tolleranzi għat-tagħmir tal-immaġini.

Fil-każ ta’ prodotti b’aktar minn interface wieħed, dawn l-interfaces għandhom jitqiesu bħala uniċi u separati. Madankollu, l-interfaces li jwettqu bosta funzjonijiet għandhom jitqiesu darba biss. Pereżempju, konnessjoni tal-USB li topera bħala 1.x kif ukoll bħala 2.x tista’ titqies darba biss u tingħata tolleranza waħda. Meta interface partikolari tista’ taqa’ taħt aktar minn tip wieħed ta’ interface skont it-Tabella 3 ta’ hawn fuq, il-manifattur għandu jagħżel dik il-funzjoni li l-interface hija primarjament maħsuba li twettaq meta tkun qed tiġi ddeterminata t-tolleranza xierqa tal-aġent li jżid. Pereżempju, konnessjoni tal-USB fuq quddiem tat-tagħmir tal-immaġini li titqiegħed fis-suq bħala PictBridge jew “interface tal-kamera” fid-dokumentazzjoni tal-prodott għandha titqies bħala interface tat-Tip E minflok tat-Tip B. Bl-istess mod, slot tal-qarrej tal-karta tal-memorja li jaqbel ma’ diversi formati jista’ jitqies darba biss. Barra minn hekk, sistema li tieħu aktar minn tip wieħed ta’ 802.11 tista’ titqies biss bħala interface wieħed mingħajr wajers.

Tabella OM 1

Prodott(i): Kopjaturi, MFDs Il-Format(i) tad-Daqs: Format Kbir It-Teknoloġiji tal-Immarkar: DS tal-Kulur, TT tal-Kulur, DT, DS Mono, EP Mono, TT Mono, EP tal-Kulur, SI Sleep (W) Magna tal-Immarkar 30





Tabella OM 2

Prodott(i): Magni tal-Faks, MFDs, Printers Il-Format(i) tad-Daqs: Daqs Standard It-Teknoloġiji tal-Immarkar: IJ tal-Kulur, IJ Mono Sleep (W) Magna tal-Immarkar 1,4





Tabella OM 3

Prodott(i): MFDs, Printers Il-Format(i) tad-Daqs: Format Kbir It-Teknoloġiji tal-Immarkar: IJ tal-Kulur, IJ Mono Sleep (W) Magna tal-Immarkar 15





Tabella OM 4

Prodott(i): Magni tal-posta Il-Format(i) tad-Daqs: Mhux Applikabbli It-Teknoloġiji tal-Immarkar: DT, EP Mono, IJ Mono, TT Mono Sleep (W) Magna tal-Immarkar 7





Tabella OM 5

Prodott(i): Printers Il-Format(i) tad-Daqs: Format Zgħir It-Teknoloġiji tal-Immarkar: DS tal-Kulur, DT, IJ tal-Kulur, Impatt tal-Kulur, TT tal-Kulur, DS Mono, EP Mono, IJ Mono, Impatt Mono, TT Mono, EP tal-Kulur, SI Sleep (W) Magna tal-Immarkar 9





Tabella OM 6

Prodott(i): Printers Il-Format(i) tad-Daqs: Daqs Standard It-Teknoloġiji tal-Immarkar: Impatt tal-Kulur, Impatt Mono Sleep (W) Magna tal-Immarkar 4,6





Tabella OM 7

Prodott(i): Skaners Il-Format(i) tad-Daqs: Format Kbir, Format Zgħir, Daqs Standard It-Teknoloġiji tal-Immarkar: Mhux Applikabbli Sleep (W) Magna tal-Iskannjar 4,3





Tabella OM 8

Prodott(i): Printers Il-Format(i) tad-Daqs: Format Kbir It-Teknoloġiji tal-Immarkar: DS tal-Kulur, Impatt tal-Kulur, TT tal-Kulur, DT, DS Mono, EP Mono, Impatt Mono, TT Mono, EP tal-Kulur, SI Sleep (W) Magna tal-Immarkar 14

3. Rekwiżiti tal-effiċjenza għal tagħmir DFE

Dawn ir-rekwiżiti tal-effiċjenza huma applikabbli għal tagħmir DFE kif definiti fit-Taqsima A ta’ dawn l-ispeċifikazzjonijiet.

Rekwiżiti tal-Effiċjenza għal Provvisti tal-Enerġija

DFE tat-Tip 1 li juża Provvista tal-Enerġija Interna AC-DC: DFE li jingħata l-enerġija DC mis-sors tal-enerġija AC-DC intern tiegħu stess għandu jissodisfa dan ir-rekwiżit tal-effiċjenza għal provvisti tal-enerġija li ġej: 80 % effiċjenza minima b’20 %, 50 %, u 100 % tal-output nominali u Fattur ta’ Kurrent (Power Factor) > 0,9 b’output nominali ta’ 100 %.

DFE tat-Tip 1 li juża Provvista tal-Enerġija Esterna: DFE li jingħata l-enerġija DC mis-sors tal-enerġija estern tiegħu stess (kif definit mill-ENERGY STAR V2.0 Programme Requirements for Single Voltage AC-AC and AC-DC External Power Supplies) għandu jkollu kwalifika ENERGY STAR jew jissodisfa l-livelli ta’ effiċjenza għal modalità ta’ mingħajr tagħbija u għall-modalità attiva kif speċifikati fl-ENERGY STAR V2.0 Programme Requirements for Single Voltage AC-AC and AC-DC External Power Supplies. L-ispeċifikazzjoni ENERGY STAR u l-lista ta’ prodotti kwalifikati tinsab fuq: www.energystar.gov/powersupplies.

Proċeduri tal-Ittestjar

Il-manifatturi huma meħtieġa jwettqu testijiet u jiċċertifikaw huma stess dawk il-mudelli li jissodisfaw il-linji gwida tal-ENERGY STAR.

— Fit-twettiq ta’ dawn it-testijiet, l-imsieħeb jaqbel li juża l-proċeduri tal-ittestjar applikabbli mogħtija fit-Tabella 4, hawn taħt.

— Ir-riżultati tal-ittestjar għall-prodotti li jikkwalifikaw għandhom jiġu rrappurtati lill-EPA jew lill-Kummissjoni Ewropea, skont kif ikun xieraq.

Ir-rekwiżiti addizzjonali tal-ittestjar u tar-rapportar huma mogħtija hawn taħt.

Il-Mudelli li Kapaċi Joperaw b’Kombinazzjonijiet Multipli ta’ Vultaġġ/Frekwenza: Il-manifatturi għandhom jittestjaw il-prodotti tagħhom fuq il-bażi tas-suq/swieq fejn il-mudelli jkunu se jinbigħu u se jiġu promossi bħala prodotti kwalifikati ENERGY STAR. L-EPA u l-Pajjiżi Mseħbin ENERGY STAR tagħha qablu dwar tabella bi tliet kombinazzjonijiet ta’ vultaġġ/frekwenza għall-finijiet tal-ittestjar. Għal dettalji dwar il-kombinazzjonijiet internazzjonali ta’ vultaġġ/frekwenza għal kull suq, jekk jogħġbok irreferi għat-Taqsima D.4.

Għal prodotti li jinbigħu bħala ENERGY STAR fi swieq internazzjonali varji u li għalhekk jiġu rratati b’vultaġġi input multipli, il-manifattur għandu jittestja l-konsum ta’ enerġija meħtieġ jew il-valuri tal-effiċjenza fil-kombinazzjonijiet kollha rilevanti ta’ vultaġġ/frekwenza u jirrapportahom. Pereżempju, manifattur li jikkonsenja l-istess mudell lill-Istati Uniti u l-Ewropa għandu jkejjel, jissodisfa l-ispeċifikazzjoni, u jirrapporta l-valuri tat-test kemm b’115 Volts/60 Hz kif ukoll b’230 Volts/50 Hz sabiex jikkwalifika l-mudell bħala ENERGY STAR fiż-żewġt iswieq. Jekk mudell jikkwalifika bħala ENERGY STAR f’kombinazzjoni waħda biss ta’ vultaġġ/frekwenza (eż., 115Volts/60Hz), f’dan il-każ ikun jista’ jiġi kkwalifikat u promoss bħala ENERGY STAR f’dawk ir-reġjuni biss li għandhom il-kombinazzjoni ttestjata ta’ vultaġġ/frekwenza (eż., l-Amerika ta’ Fuq u t-Tajwan).

Tabella 4

Proċeduri ta’ Ttestjar għal DFE tat-Tip 1

Rekwiżit tal-Ispeċifikazzjoni Protokoll tat-Test Sors Effiċjenza tal-Provvista tal-Enerġija Provvista tal-Enerġija Interna (IPS) IPS: http://efficientpowersupplies.epri.com/ Test ENERGY STAR Provvista tal-Enerġija Esterna (EPS) EPS: www.energystar.gov/powersupplies/

D. Linji Gwida għall-Ittestjar

L-istruzzjonijiet speċifiċi biex jiġi ttestjat l-użu effiċjenti tal-enerġija tat-tagħmir tal-immaġini huma deskritti fi tliet taqsimiet separati hawn taħt, bit-titolu:

— Il-Proċedura tat-Test għall-Konsum Tipiku tal-Elettriku;

— Il-Proċedura tat-Test għall-Modalità Operazzjonali; u

— Il-Kondizzjonijiet u t-Tagħmir tat-Test għat-Tagħmir tal-Immaġini ENERGY STAR.

Ir-riżultati tat-test prodotti minn dawn il-proċeduri għandhom jintużaw bħala l-bażi primarja biex tiġi ddeterminata l-kwalifikazzjoni għall-ENERGY STAR.

Il-manifatturi huma meħtieġa jwettqu testijiet u jiċċertifikaw huma stess dawk il-mudelli tal-prodotti li jilħqu l-linji gwida tal-ENERGY STAR. Il-familji ta’ mudelli tat-tagħmir tal-immaġini li huma mibnija fuq l-istess qafas u li huma identiċi f’kull aspett ħlief għall-kaxxa u l-kulur jistgħu jiġu kkwalifikati permezz tas-sottomissjoni tad-dejta tat-test għal mudell wieħed rappreżentattiv. Bl-istess mod, il-mudelli li jibqgħu l-istess jew li jvarjaw biss fl-aspett estern minn dawk mibjugħin fis-sena ta’ qabel jistgħu jibqgħu kwalifikati mingħajr is-sottomissjoni ta’ dejta tat-test ġdida, jekk l-ispeċifikazzjoni tibqa’ l-istess.

Jekk mudell ta’ prodott jiġi offrut fis-suq f’bosta konfigurazzjonijiet bħala familja jew serje ta’ prodotti, l-imsieħeb jista’ jittestja u jirrapporta l-ogħla konfigurazzjoni disponibbli fil-familja, miflok kull mudell individwali. Meta jissottomettu familji ta’ mudelli, il-manifatturi għandhom jibqgħu jinżammu responsabbli għal kwalunkwe dikjarazzjoni ta’ effiċjenza dwar it-tagħmir tal-immaġini tagħhom, inklużi dawk mhux ittestjati jew li għalihom ma kinitx irrapportata d-dejta.

Eżempju: Il-Mudelli A u B huma identiċi, ħlief li l-mudell A jiġi kkonsenjat b’interface tal-wajers > 500 MHz, u l-mudell B jiġi kkonsenjat b’interface tal-wajers < 500 MHz. Jekk il-mudell A huwa ttestjat u jissodisfa l-ispeċifikazzjoni tal-ENERGY STAR, allura l-imsieħeb jista’ jirrapporta d-dejta tat-test għall-mudell A biss, u jkun qed jirrappreżenta kemm il-mudell A kif ukoll il-mudell B.

Jekk l-enerġija elettrika ta’ prodott tiġi mill-mejn, USB, IEEE1394, Power-over-Ethernet, sistema tat-telefon, jew kwalunkwe mezz jew kombinazzjoni ta’ mezzi oħra, l-enerġija elettrika AC netta kkonsmata mill-prodott (filwaqt li jitqies it-telf tal-konverżjoni minn AC għal DC, kif speċifikat fil-proċedura tat-test tal-OM) għandha tintuża għall-kwalifikazzjoni.

1. Ir-rekwiżiti addizzjonali tal-ittestjar u tar-rapportar huma mogħtija hawn taħt.

Numru ta’ Unitajiet Meħtieġa għat-Test

It-Test għandu jsir mill-manifattur jew ir-rappreżentant awtorizzat tiegħu fuq unità waħda ta’ mudell.

(a) Għall-prodotti elenkati fit-Taqsima B, Tabella 1 ta’ dawn l-ispeċifikazzjonijiet, jekk l-unità inizjali ttestjata tikseb riżultati tat-test tat-TEC li jilħqu l-kriterji tal-eliġibbiltà iżda huma sa 10 % tal-limitu, għandha wkoll tiġi ttestjata unità addizzjonali waħda tal-istess mudell. Il-manifatturi għandhom jirraportaw il-valuri għaż-żewġ unitajiet. Biex jikkwalifikaw bħala ENERGY STAR, iż-żewġ unitajiet għandhom jissodisfaw l-ispeċifikazzjoni tal-ENERGY STAR.

(b) Għall-prodotti elenkati fit-Taqsima B, Tabella 2, ta’ dawn l-ispeċifikazzjonijiet, jekk l-unità inizjali ttestjata tikseb riżultati tat-test tal-OM li jissodisfaw il-kriterji tal-eliġibbiltà iżda huma sa 15 % tal-limiti fi kwalunkwe mill-modalitajiet ta’ operazzjoni speċifikati għal dak it-tip ta’ prodott, allura għandhom jiġu ttestjati żewġ unitajiet oħra. Biex jikkwalifikaw bħala ENERGY STAR, it-tliet unitajiet kollha għandhom jissodisfaw l-ispeċifikazzjoni tal-ENERGY STAR.

Il-preżentazzjoni ta’ Dejta tal-Prodott Ikkwalifikat lill-EPA jew lill-Kummissjoni Ewropea, skont ma jkun xieraq.

L-imsieħba huma obbligati jiċċertifikaw huma stess dawk il-mudelli tal-prodotti li jissodisfaw il-linji gwida tal-ENERGY STAR u jirrappurtaw l-informazzjoni lill-EPA jew lill-Kummissjoni Ewropea, skont ma jkun xieraq. L-informazzjoni li għandha tiġi rrappurtata għall-prodotti għandha tiġi deskritta fil-qosor wara l-pubblikazzjoni tal-ispeċifikazzjonijiet finali. Barra minn hekk, l-imsieħba għandhom jippreżentaw lill-EPA jew lill-Kummissjoni Ewropea, skont ma jkun xieraq, siltiet mid-dokumentazzjoni tal-prodott li jispjegaw lill-konsumaturi s-settings rakkomandati tal-ħinijiet default ta’ dewmien għall-ġestjoni tal-konsum tal-enerġija. L-intenzjoni ta’ dan ir-rekwiżit huwa li jixhed il-fatt li l-prodotti qed jiġu ttestjati kif ittrasportati u rrakkomandati għall-użu.

Mudelli li Kapaċi Joperaw b’Kombinazzjonijiet Multipli ta’ Vultaġġ/Frekwenza

Il-manifatturi għandhom jittestjaw il-prodotti tagħhom fuq il-bażi tas-suq/swieq fejn il-mudelli jkunu se jinbigħu u se jiġu promossi bħala prodotti kwalifikati ENERGY STAR. EPA, il-Kummissjoni Ewropea u l-Pajjiżi Mseħbin tal-ENERGY STAR tagħhom qablu dwar tabella bi tliet kombinazzjonijiet ta’ vultaġġ/frekwenza għall-finijiet tal-ittestjar. Jekk jogħġbok irreferi għall-Kundizzjonijiet tat-Test għat-Tagħmir tal-Immaġini għal dettalji dwar qisien internazzjonali ta’ vultaġġ/frekwenza u tal-karti għal kull suq.

Għal prodotti li jinbigħu bħala ENERGY STAR fi swieq internazzjonali varji u li għalhekk jingħataw rata b’vultaġġi input multipli, il-manifattur għandu jittestja l-konsum ta’ enerġija meħtieġ jew il-valuri tal-effiċjenza fil-kombinazzjonijiet kollha rilevanti ta’ vultaġġ/frekwenza u jirrapportahom. Pereżempju, manifattur li jikkonsenja l-istess mudell lill-Istati Uniti u l-Ewropa għandu jkejjel, jissodisfa l-ispeċifikazzjoni, u jirrapporta l-valuri tat-test kemm b’115 Volts/60 Hz kif ukoll b’230 Volts/50 Hz sabiex jikkwalifika l-mudell bħala ENERGY STAR fiż-żewġt iswieq. Jekk mudell jikkwalifika bħala ENERGY STAR f’kombinazzjoni waħda biss ta’ vultaġġ/frekwenza (eż., 115 Volts/60 Hz), f’dan il-każ ikun jista’ jiġi kkwalifikat u promoss bħala ENERGY STAR f’dawk ir-reġjuni biss li għandhom il-kombinazzjoni ttestjata ta’ vultaġġ/frekwenza (eż., l-Amerika ta’ Fuq u t-Tajwan).

2. Il-Proċedura tat-Test tal-Konsum Tipiku tal-Elettriku (TEC)

(a) Tipi ta’ Prodotti Koperti: Il-Proċedura tat-Test tat-TEC tapplika biex jitkejlu l-prodotti tad-daqs Standard kif definiti fit-Tabella 1 tat-Taqsima B.

(b) Il-Parametri tat-Test

Din it-taqsima tiddeskrivi l-parametri tat-test li għandhom jintużaw meta jitkejjel prodott taħt il-proċedura tat-test tat-TEC. Din it-taqsima ma tkoprix il-kondizzjonijiet tat-test, li huma deskritti fil-qosor fit-Taqsima D.4, hawn taħt.

L-ittestjar bis-Simplex

Il-prodotti għandhom ikunu ttestjati fil-modalità simplex. L-oriġinali li ser jiġu kkopjati għandhom ikunu immaġini simplex.

L-immaġini tat-test

L-immaġini tat-test hija d-Disinn tat-Test A mill-istandard ISO/IEC 10561:1999. Għandha tkun riprodotta f’daqs ta’ 10 punti bit-tipa Courier ta’ wisa’ fissa (jew l-eqreb ekwivalenti); Il-karattri speċifiċi għall-Ġermaniż m’għandhomx għalfejn ikunu riprodotti jekk il-prodott ma jkunx kapaċi jagħmilhom. L-immaġini għandha tkun riprodotta fuq folja tal-karta 8.5” × 11” jew A4, kif xieraq għas-suq intenzjonat. Għall-printers u l-MFDs li jistgħu jinterpretaw lingwa li tiddeskrivi l-paġna (PDL- page description language) (eż., PCL, Postscript), l-immaġini għandhom jintbagħtu lill-prodott f’PDL.

L-ittestjar monokromatiku

Il-prodotti li kapaċi jieħdu l-kulur għandhom jiġu ttestjati b’immaġini monokromatiċi sakemm ma jkunux inkapaċi li jagħmlu dan.

It-tifi awtomatiku u l-Abilitazzjoni tan-Netwerk

Il-prodott għandu jkun konfigurat bl-istess mod li ser jiġi kkonsenjat u rakkomandat għall-użu, b’mod partikolari għall-parametri ewlenin bħalma huma l-ħinijiet tad-dewmien default għall-ġestjoni tal-enerġija u r-riżoluzzjoni (ħlief kif speċifikat hawn taħt). L-informazzjoni kollha li tiġi mingħand il-manifattur dwar il-ħinijet tad-dewmien default rakkomandati għandha tkun konsistenti mal-konfigurazzjoni kif ser jiġi kkonsenjat, inklużi dawk fil-manwali tal-operat, fuq il-paġni tal-Web, u dik ipprovduta mill-persunal tal-istallazzjoni. Jekk printer, duplikatur diġitali jew MFD li għandu kapaċità li jistampa, jew magna tal-faks ikollhom kapaċità li jintfew waħedhom u din tiġi ffaċilitata meta l-prodott ikun ser jiġi kkonsenjat, din għandha tkun mitfija qabel it-test. Il-printers u l-MFDs li jistgħu jiġu konnessi man-netwerk meta kkonsenjati (2) għandhom ikunu konnnessi ma’ netwerk. It-tip ta’ konnessjoni tan-netwerk (jew konnessjoni oħra tad-dejta jekk il-prodott ma jistax ikun konness ma’ netwerk) issir kif jagħżel il-manifattur, u t-tip użat għandu jkun irrapportat. Ix-xogħol tal-istampar għat-test jistgħu jintbagħtu minn fuq konnessjonijiet li mhumiex tat-tip netwerk (eż., USB), anki fuq dawk l-unitajiet li jistgħu jiġu konnessi ma’ netwerk.

Il-Konfigurazzjoni tal-Prodott

Is-sors tal-karta u l-hardware estern għandhom ikunu preżenti u konfigurati bl-istess mod li ser jiġu kkonsenjati u rrakkomandati għall-użu; madankollu, l-użu tagħhom fit-test huwa skont id-diskrezzjoni tal-manifattur (eż., jista’ jintuża kwalunkwe sors tal-karti). Il-karatteristiċi kontra l-umdità jistgħu jiġu mitfija jekk huma kontrollabbli mill-utent. Kwalunkwe hardware li huwa parti mill-mudell u maħsub li jkun istallat jew imwaħħal mill-utent (eż., karatteristika tal-karti) għandu jkun istallat qabel isir dan it-test.

Duplikaturi Diġitali

Id-duplikaturi diġitali għandhom ikunu ssettjati u wżati skont id-disinn u l-kapaċitajiet tagħhom. Pereżempju, kull biċċa xogħol għandha tinkludi biss immaġini waħda oriġinali. Id-duplikaturi għandhom ikunu ttestjati bil-veloċità massima dikjarata, li hija wkoll il-veloċità li għandha tintuża biex jiġi ddeterminat id-daqs tal-biċċa xogħol biex isir it-test, mhux il-veloċità default kif ser jiġi kkonsenjat, jekk dawn ikunu differenti. Id-duplikaturi diġitali għandhom fl-aspetti l-oħrajn jiġu ttrattati bħala printers, kopjaturi jew MFDs, skont il-kapaċitajiet tagħhom meta ser jiġu kkonsenjati.

(c) L-Istruttura tal-Biċċa Xogħol

Din it-taqsima tiddeskrivi kif jiġi ddeterminat in-numru ta’ immaġini għal kull biċċa xogħol li għandhom jintużaw meta jitkejjel prodott taħt il-proċedura tat-test tat-TEC, u x-xogħlijiet fil-jum għall-kalkolu tat-TEC.

Għall-għanijiet ta’ din il-proċedura ta’ ttestjar, il-veloċità tal-prodott li tintuża biex jiġi ddeterminat id-daqs tal-biċċa xogħol għat-test għandha tkun il-veloċità massima simplex li jirrapporta l-manifattur biex isiru l-immaġini monokromatiċi fuq karta ta’ daqs standard (8,5” × 11” jew A4), miżjuda jew imnaqqsa sal-eqreb numru sħiħ. Din il-veloċità tintuża wkoll għall-għanijiet tar-rapportar bħala l-Veloċità tal-Prodott tal-mudell. Il-veloċità default tal-prodott, li għandha tintuża fl-ittestjar attwali, ma titkejjilx u tista’ tkun differenti mill-veloċità massima dikjarata minħabba fatturi bħalma huma s-settings għar-riżoluzzjoni, il-kwalità tal-immaġini, il-modalitajiet tal-istampar, il-ħin tal-iskannjar ta’ dokument, id-daqs u l-istruttura tal-biċċa xogħol, u d-daqs u l-piż tal-karta.

Il-magni tal-faks għandhom dejjem jiġu ttestjati b’immaġini waħda għal kull biċċa xogħol. In-numru ta’ immaġini għal kull biċċa xogħol li għandu jintuża għall-prodotti kollha l-oħrajn tal-IE għandu jiġi kkalkolat skont dawn it-tliet passi li ġejjin. Għall-konvenjenza, it-Tabella 8 tipprovdi l-immaġini riżultanti għall-komputazzjoni ta’ kull biċċa xogħol għal kull Veloċità tal-Prodott integrali sa 100 immaġini fil-minuta (ipm).

(i) Ikkalkula n-numru ta’ biċċiet xogħol fil-jum. In-numru ta’ biċċiet xogħol fil-jum ivarja skont il-Veloċità tal-Prodott: — Għal unitajiet b’veloċità ta’ tmien ipm jew inqas, uża tmien biċċiet xogħol fil-jum — Għal unitajiet b’veloċità bejn tmien u 32 ipm, in-numru ta’ biċċiet xogħol fil-jum huwa daqs il-veloċità. Pereżempju, unità ta’ 14 ipm tuża 14 biċċiet xogħol fil-jum. — Għal unitajiet b’veloċità ta’ 32 ipm u aktar, uża 32 biċċiet xogħol fil-jum.

(ii) Ikkalkula l-ammont nominali ta’ immaġini fil-jum (3) mit-Tabella 5. Pereżempju, unità ta’ 14 ipm tuża 0,50 × 142, jew 98 immaġini fil-jum. Tabella 5 Tabella tal-Biċċiet ta’ Xogħol tat-Tagħmir tal-Immaġini Tip ta’ prodott Ir-rata li għandha tintuża Formula (immaġini fil-jum) Monokromatiku (ħlief faks) Veloċità monokromatika 0,50 × ipm2 Kulur (ħlief faks) Veloċità monokromatika 0,50 × ipm2

(iii) Ikkalkula n-numru ta’ immaġini għal kull biċċa xogħol billi tiddividi n-numru ta’ immaġini fil-jum bin-numru ta’ biċċiet ta’ xogħol fil-jum. Naqqas il-figura sal-eqreb numru sħiħ. Pereżempju, figura ta’ 15,8 għandha tiġi rrapportata bħala 15-il immaġini għal kull biċċa xogħol, minflok 16-il immaġini għal kull biċċa xogħol. Għal kopjaturi ta’ inqas minn 20 ipm, għandu jkun hemm oriġinali waħda għal kull immaġini meħtieġa. Għal biċċiet xogħol b’għadd kbir ta’ immaġini, bħal dawk għal magni li għandhom aktar minn 20 ipm, jista’ ma jkunx possibbli li jitqabbel in-numru ta’ immaġini meħtieġa, b’mod partikolari meta jkun hemm limiti fuq il-kapaċità tal-apparati li jdaħħlu d-dokumenti. Għalhekk, il-kopjaturi ta’ 20 ipm u aktar jistgħu jagħmlu bosta kopji tal-istess oriġinali, kemm-il darba n-numru ta’ oriġinali jkun għall-inqas għaxra. Dan jista’ jirriżulta f’li jkun hemm aktar immaġini magħmula milli meħtieġ. Bħala eżempju, għal unità ta’ 50 ipm li teħtieġ 39 immaġini għal kull biċċa xogħol, it-test jista’ jsir b’erba’ kopji ta’ għaxar oriġinali jew tliet kopji ta’ 13-il oriġinali.

(d) Il-Proċeduri tal-Kejl

Biex jitkejjel il-ħin, huwa biżżejjed stopwatch ordinarju b’kalkolu tal-ħin sa riżoluzzjoni ta’ sekonda. Il-figuri kollha tal-enerġija għandhom jiġu rrekordjati bħala watt-hours (Wh). Il-ħin kollu għandu jiġi rrekordjat f’sekondi jew minuti. Ir-referenzi “qiegħed il-miter fuq żero” huma għall-qari “Wh” tal-miter. It-Tabelli 6 u 7 jiddeskrivu fil-qosor il-passi tal-proċedura TEC.

Il-modalitajiet tas-servizz/manutenzjoni (inkluża l-kalibrazzjoni tal-kulur) ġeneralment m’għandhomx ikunu inklużi fil-kejl tat-TEC. Kull waħda minn dawn il-modalitajiet li sseħħ matul it-test għandha tiġi nnutata. Jekk modalità tas-servizz isseħħ matul biċċa xogħol li ma tkunx l-ewwel waħda, dik il-biċċa xogħol tista’ tiġi skartata u minflokha tiżdied biċċa xogħol oħra mat-test. Fil-każ li hija meħtieġa biċċa xogħol sostituta, tirrekordjax il-valuri tal-enerġija għall-biċċa xogħol skartata u żid il-biċċa xogħol sostituta immedjatament wara l-Biċċa Xogħol 4. L-intervall ta’ 15-il minuta bejn biċċa xogħol u oħra għandu jinżamm f’kull ħin, inkluż għall-biċċa xogħol li hija skartata

L-MFDs mingħajr il-kapaċità li jistampaw għandhom ikunu trattati bħala kopjaturi għall-għanijiet kollha ta’ din il-proċedura ta’ ttestjar.

(i) Il-Proċedura għall-Printers, id-Duplikaturi Diġitali u l-MFDs bil-Kapaċità li Jistampaw, u l-Magni tal-Faks

Tabella 6

Il-Proċedura tat-Test tat-TEC — Printers, Duplikaturi Diġitali u l-MFDs bil-Kapaċità li Jistampaw, u Magni tal-Faks

Pass Stat Inizjali Azzjoni Irrekordja (fl-aħħar tal-pass) L-Istati Mkejla Possibbli 1 Mitfi Ipplaggja l-unità fil-miter. Qiegħed il-miter fuq żero; stenna l-perjodu tat-test (ħames minuti jew aktar). L-enerġija mitfija Mitfi Il-ħin tal-intervall tat-test 2 Mitfi Ixgħel l-unità. Stenna sakemm l-unità tindika li hija fil-modalità Ready. — — 3 Ready Stampa biċċa xogħol ta’ għall-inqas immaġini waħda prodotta iżda mhux aktar minn biċċa xogħol waħda għal kull Tabella tal-Biċċiet ta’ Xogħol. Irrekordja l-ħin meta l-ewwel folja toħroġ mill-unità. Stenna sakemm il-miter juri li l-unità daħlet fl-aħħar modalità Sleep tagħha. Ħin Attiv0 — 4 Sleep Qiegħed il-miter fuq żero; stenna siegħa. Enerġija Sleep Sleep 5 Sleep Qiegħed il-miter u l-arloġġ fuq żero. Stampa biċċa xogħol waħda għal kull Tabella tal-Biċċiet ta’ Xogħol. Irrekordja l-ħin meta l-ewwel folja toħroġ mill-unità. Stenna sakemm l-arloġġ juri li għaddew 15-il minuta. Enerġija Biċċa Xogħol 1 Irkupru, Attiv, Ready, Sleep Ħin Attiv1 6 Ready Irrepeti l-Pass 5 Enerġija Biċċa Xogħol2 Bħal fuq Ħin Attiv2 7 Ready Irrepeti l-Pass 5 (mingħajr il-kejl tal-ħin Attiv). Enerġija Biċċa Xogħol3 Bħal fuq 8 Ready Irrepeti l-Pass 5 (mingħajr il-kejl tal-ħin Attiv). Enerġija Biċċa Xogħol4 Bħal fuqBħal fuq 9 Ready Qiegħed il-miter u l-arloġġ fuq żero. Stenna sakemm il-miter u/jew l-unità turi li daħlet fl-aħħar modalità sleep tagħha. Ħin Final Ready, sleep Enerġija Finali — — Qabel ma tibda t-test, huwa utli li wieħed jivverifika l-ħinijiet ta’ dewmien default tal-ġestjoni tal-enerġija sabiex jiġi żgurat li huma l-istess bħal kif ser jiġu kkonsenjati, u jiġi kkonfermat li hemm biżżejjed karti fit-tagħmir. — L-istruzzjoni “qiegħed il-miter fuq żero” tista’ titwettaq billi jkun irrekordjat il-konsum akkumulat tal-enerġija f’dak il-ħin minflok ma l-miter litteralment jitqiegħed fuq żero. — Pass 1 — Il-perjodu tal-kejl Mitfi jista’ jkun itwal jekk mixtieq, biex jitnaqqas l-iżball fil-kejl. Innota li l-enerġija meta Mitfi ma tintużax fil-kalkoli. — Pass 2 — Jekk l-unità m’għandiex indikatur Ready, uża l-ħin li fih il-livell tal-konsum tal-enerġija jistabbilizza għal-livell Ready. — Pass 3 — Wara li tirrekordja l-ħin Attiv0, il-bqija ta’ din il-biċċa xogħol tista’ tiġi kkanċellata. — Pass 5 — Il-perjodu ta’ 15-il minuta jibda minn x’ħin tinbeda l-biċċa xogħol. L-unità għandha turi konsum miżjud tal-enerġija fi żmien ħames sekondi minn meta l-miter jitqiegħed fuq żero; Biex dan jiġi żgurat, jista’ jkun meħtieġ li l-istampar jinbeda qabel ma l-miter jitqiegħed fuq żero. — Pass 6 — Unità li tiġi kkonsenjata bil-ħinijiet ta’ dewmien default qosra tista’ tibda l-Passi 6-8 minn Sleep. — Pass 9 — L-unitajiet jista’ jkollhom bosta modalitajiet Sleep sabiex il-modalitajiet Sleep kollha ħlief l-aħħar waħda jkunu inklużi fil-perjodu Finali.

Kull immaġini għandha tintbagħat separatament; kollha jistgħu jkunu parti mill-istess dokument, iżda m’għandhomx ikunu speċifikati fid-dokument bħala kopji multipli ta’ immaġini waħda oriġinali (kemm-il darba l-prodott mhuwiex duplikatur diġitali, kif speċifikat fit-Taqsima D.2(b)).

Għall-magni tal-faks, li jużaw immaġini waħda biss għal kull biċċa xogħol, il-paġna għandha tiddaħħal fl-apparat li jdaħħal id-dokumenti għall-ikkopjar okkażjonali, u tista’ titqiegħed f’dan l-apparat qabel ma jibda t-test. L-unità m’għandiex għalfejn tkun konnessa ma’ linja tat-telefon kemm-il darba l-linja tat-telefon mhijiex meħtieġa biex isir it-test. Pereżempju jekk il-magna tal-faks m’għandhiex il-kapaċità ta’ kkopjar okkażjonali, il-biċċa xogħol imwettqa fil-Pass 2 għandha tintbagħat permezz tal-linja tat-telefon. Fuq il-magni tal-faks mingħajr apparat li jdaħħal id-dokumenti, il-paġna għandha titqiegħed fuq il-platen.

(ii) Il-Proċedura għall-Kopjaturi, id-Duplikaturi Diġitali u l-MFDs mingħajr il-Kapaċità tal-Istampar

Tabella 7

Il-Proċedura tat-Test tat-TEC — Printers, Duplikaturi Diġitali u l-MFDs mingħajr Kapaċità li Jistampaw

Pass Stat Inizjali Azzjoni Irrekordja (fl-aħħar tal-pass) L-Istati Mkejla Possibbli 1 Mitfi Ipplaggja l-unità fil-miter. Qiegħed il-miter fuq żero; stenna l-perjodu tat-test (ħames minuti jew aktar). L-enerġija mitfija Mitfi Il-ħin tal-intervall tat-test 2 Mitfi Ixgħel l-unità. Stenna sakemm l-unità tindika li hija fil-modalità Ready. — — 3 Ready Ikkopja biċċa xogħol ta’ għall-inqas immaġini waħda iżda mhux aktar minn biċċa xogħol waħda għal kull Tabella tal-Biċċiet ta’ Xogħol. Irrekordja l-ħin meta l-ewwel folja toħroġ mill-unità. Stenna sakemm il-miter juri li l-unità daħlet fl-aħħar modalità Sleep tagħha. Ħin Attiv0 — 4 Sleep Qiegħed il-miter fuq żero; stenna siegħa. Jekk l-unità tintefa f’inqas minn siegħa, irrekordja l-ħin u l-enerġija fi Sleep, iżda stenna s-siegħa sħiħa qabel ma tgħaddi għall-Pass 5. Enerġija Sleep Sleep Il-ħin tal-intervall tat-test 5 Sleep Qiegħed il-miter u l-arloġġ fuq żero. Ikkopja biċċa xogħol waħda għal kull Tabella tal-Biċċiet ta’ Xogħol. Irrekordja l-ħin meta l-ewwel folja toħroġ mill-unità. Stenna sakemm l-arloġġ juri li għaddew 15-il minuta. Enerġija Biċċa Xogħol 1 Irkupru, Attiv, Ready, Sleep, Tifi Awtomatiku Ħin Attiv1 6 Ready Irrepeti l-Pass 5 Enerġija Biċċa Xogħol2 Bħal fuq Ħin Attiv2 7 Ready Irrepeti l-Pass 5 (mingħajr il-kejl tal-ħin Attiv). Enerġija Biċċa Xogħol3 Bħal fuq 8 Ready Irrepeti l-Pass 5 (mingħajr il-kejl tal-ħin Attiv). Enerġija Biċċa Xogħol4 Bħal fuq 9 Ready Qiegħed il-miter u l-arloġġ fuq żero. Stenna sakemm il-miter u/jew l-unità turi li daħlet fil-Modalità Tifi Awtomatiku. Enerġija Finali Ready, sleep Ħin Final 10 Tifi Awtomatiku Qiegħed il-miter fuq żero; stenna l-perjodu tat-test (ħames minuti jew aktar). Enerġija Tifi Awtoma-tiku Tifi Awtomatiku — Qabel ma jinbeda t-test, huwa utli li wieħed jivverifika l-ħinijiet ta’ dewmien default tal-ġestjoni tal-enerġija sabiex jiġi żgurat li huma l-istess bħal kif ser jiġu kkonsenjati, u jiġi kkonfermat li hemm biżżejjed karti fit-tagħmir. — L-istruzzjoni “qiegħed il-miter fuq żero” tista’ titwettaq billi jkun irrekordjat il-konsum akkumulat tal-enerġija f’dak il-ħin minflok ma l-miter litteralment jitqiegħed fuq żero. — Pass 1 — Il-perjodu tal-kejl Mitfi jista’ jkun itwal jekk mixtieq, biex jitnaqqas l-iżball fil-kejl. Innota li l-enerġija meta Mitfi ma tintużax fil-kalkoli. — Pass 2 — Jekk l-unità m’għandiex indikatur Ready, uża l-ħin li fih il-livell tal-konsum tal-enerġija jistabbilizza għal-livell Ready. — Pass 3 — Wara li tirrekordja l-ħin Attiv0, il-bqija ta’ din il-biċċa xogħol tista’ tiġi kkanċellata. — Pass 4 — Jekk l-unità tintefa f’din is-siegħa, irrekordja l-enerġija fi sleep u l-ħin f’dak il-punt iżda stenna sakemm tħaddi siegħa sħiħa minn meta tkun inbdiet il-modalità Sleep finali qabel ma tibda l-Pass 5. Innota li l-kejl tal-enerġija fi Sleep ma jintużax f’dan il-kalkolu, u l-unità tista’ tidħol fil-Modalità Tifi Awtomatiku fis-siegħa sħiħa. — Pass 5 — Il-perjodu ta’ 15-il minuta jibda minn x’ħin tinbeda l-biċċa xogħol. Sabiex ikunu jistgħu jiġu evalwati b’din il-proċedura tat-test, il-prodotti għandhom ikunu kapaċi jlestu l-biċċa xogħol meħtieġa għal kull Tabella ta’ Biċċa Xogħol fl-intervall tal-biċċa xogħol ta’ 15-il minuta. — Pass 6 — Unità li tiġi kkonsenjata bil-ħinijiet ta’ dewmien default qosra tista’ tibda l-Passi 6-8 minn Sleep jew Tifi Awtomatiku. — Pass 9 — Jekk l-unità tkun diġà daħlet f’Tifi Awtomatiku qabel jinbeda l-Pass 0, il-valuri għall-enerġija finali u ħin finali huma żero. — Pass 10 — L-intervall tat-test għal Tifi Awtomatiku jista’ jkun itwal biex tiżdied il-preċiżjoni.

L-oriġinali għandhom jitqiegħdu fl-apparat li jdaħħal id-dokumenti qabel ma jibda t-test. Il-prodotti mingħajr apparat li jdaħħal id-dokumenti jistgħu jagħmlu l-immaġini kollha minn oriġinal wieħed imqiegħed fuq il-platen.

(iii) Il-kejl Addizzjonali għall-Prodotti li għandhom Digital Front End (DFE)

Dan il-pass jgħodd biss ghall-prodotti li għandhom DFE kif definit fit-Taqsima A.32.

Jekk id-DFE għandu wajer tal-elettriku tal-mejn separat, irrispettivament jekk il-wajer u l-kontrollatur humiex interni jew esterni għat-tagħmir tal-immaġini, għandu jsir kejl ta’ ħames minuti tal-enerġija tad-DFE waħdu waqt li l-prodott ikun fil-modalità Ready. L-unità għandha tkun konnessa ma’ netwerk jekk hija kapaċi titqabbad fuq netwerk meta tiġi kkonsenjata.

Jekk id-DFE m’għandux wajer tal-elettriku tal-mejn separat, il-manifattur għandu jiddokumenta l-enerġija AC meħtieġa għad-DFE meta l-unità sħiħa tkun f’modalità Ready. Dan iseħħ l-aktar komunement billi jittieħed kejl istantanju tal-enerġija tal-input DC għad-DFE u din l-enerġija tiżdied biex jitqies it-telf fil-provvista tal-enerġija.

(e) Il-Metodi tal-Kalkolu

Il-valur TEC jirrifletti assunzjonijiet dwar kemm sigħat fil-jum il-prodott huwa f’użu ġenerali, kif jintuża f’dawk is-sigħat, u l-ħinijiet ta’ dewmien default li juża l-prodott biex jgħaddi għal modalitajiet ta’ inqas enerġija. Il-kejl kollu tal-elettriku jsir bħala enerġija akkumulata mal-ħin, u mbagħad maqluba għall-enerġija billi ssir diviżjoni bit-tul ta’ ħin.

Il-kalkoli huma bbażati fuq il-biċċiet xogħol tal-immaġini mqassma f’żewġ gruppi kuljum u l-unità tgħaddi għall-modalità tal-enerġija l-aktar baxxa bejniethom (bħal fil-ħin tal-ikel), kif jidher fil-Figura 2 ta’ hawn taħt. Wieħed jassumi li ma jsirx użu fi tmiem il-ġimgħa, u li ma jsir ebda tifi manwali.

Il-Ħin Finali huwa l-perjodu minn meta tinbeda l-aħħar biċċa xogħol sal-bidu tal-modalità tal-enerġija l-aktar baxxa (Tifi Awtomatiku għall-kopjaturi, għad-duplikaturi diġitali u l-MFDs mingħajr il-kapaċità tal-istampar; u Sleep għall-printers, duplikaturi diġitali u l-MFDs li għandhom il-kapaċità tal-istampar, u l-magni tal-faks) bit-tnaqqis tal-ħin tal-intervall tal-biċċa xogħol ta’ 15-il minuta.

Dawn iz-zewġ ekwazzjonijiet jintuzaw għat-tipi kollha tal-prodotti:

Enerġija Medja tal-Biċċa Xogħol = (Xogħol2 + Xogħol3 + Xogħol4)/3

Enerġija għall-Biċċiet Xogħol Kuljum = (Xogħol1 × 2) + [(Biċċiet Xogħol fil-Jum – 2) × Enerġija Medja tal-Biċċa Xogħol)]

Il-metodu tal-kalkolu għall-printers, duplikaturi diġitali u l-MFDs li għandhom il-kapaċità tal-istampar u għall-magni tal-faks ukoll juża dawn it-tliet ekwazzjonijiet:

Enerġija Medja tal-Biċċa Xogħol = [24 siegħa — ((Biċċiet Xogħol fil-Jum/4) + (Ħin Finali × 2))] × Enerġija Sleep

Enerġija Kuljum = Enerġija għall-Biċċiet Xogħol Kuljum + (2 × Enerġija Finali) + Enerġija Finali Sleep

TEC = (Enerġija Kuljum × 5) + (Enerġija Sleep × 48)

Il-metodu tal-kalkolu għall-printers, duplikaturi diġitali u l-MFDs li m’għandhomx il-kapaċità tal-istampar ukoll juża dawn it-tliet ekwazzjonijiet:

Enerġija Kuljum Tifi Awtomatiku = [24 siegħa — ((Biċċiet Xogħol fil-Jum/4) + (Ħin Finali × 2))] × Enerġija Tifi Awtomatiku

Enerġija Kuljum = Enerġija għall-Biċċiet Xogħol Kuljum + (2 × Enerġija Finali) + Enerġija Kuljum Tifi Awtomatiku

TEC = (Enerġija Kuljum × 5) + (Enerġija Tifi Awtomatiku × 48)

L-ispeċifikazzjonijiet tat-tagħmir tal-kejl u l-iskali wżati f’kull kejl għandhom jiġu rrapportati. Il-kejl għandu jitwettaq sabiex jirriżulta fi żball potenzjali totali tal-valur tat-TEC ta’ mhux aktar minn 5 %. Il-preċizjoni m’għandhiex għalfejn tkun irrapportata għall-kazijiet fejn l-izball potenzjali ikun inqas minn 5 %. Meta l-iżball potenzjali tal-kejl ikun qrib il-5 %, il-manifatturi għandhom jieħdu miżuri sabiex jikkonfermaw li jiġi osservat il-limitu ta’ 5 %.

(f) Referenzi

ISO/IEC 10561:1999. Teknoloġija informatika— Tagħmir tal-uffiċċju — Tagħmir tal-istampar— Metodu biex jiġi żgurat throughput — Printers tal-Klassi 1 u tal-Klassi 2.

Tabella 8

It-Tabella tal-Biċċiet Xogħol Ikkalkolata

Veloċità Biċċiet Xogħol/Jum Immaġini Interim/Jum Immaġini Interim/Biċċa Xogħol Immaġini/Biċċa Xogħol Immaġini/Jum 1 8 1 0,06 1 8 2 8 2 0,25 1 8 3 8 5 0,56 1 8 4 8 8 1,00 1 8 5 8 13 1,56 1 8 6 8 18 2,25 2 16 7 8 25 3,06 3 24 8 8 32 4,00 4 32 9 9 41 4,50 4 36 10 10 50 5,00 5 50 11 11 61 5,50 5 55 12 12 72 6,00 6 72 13 13 85 6,50 6 78 14 14 98 7,00 7 98 15 15 113 7,50 7 105 16 16 128 8,00 8 128 17 17 145 8,50 8 136 18 18 162 9,00 9 162 19 19 181 9,50 9 171 20 20 200 10,00 10 200 21 21 221 10,50 10 210 22 22 242 11,00 11 242 23 23 265 11,50 11 253 24 24 288 12,00 12 288 25 25 313 12,50 12 300 26 26 338 13,00 13 338 27 27 365 13,50 13 351 28 28 392 14,00 14 392 29 29 421 14,50 14 406 30 30 450 15,00 15 450 31 31 481 15,50 15 465 32 32 512 16,00 16 512 33 32 545 17,02 17 544 34 32 578 18,06 18 576 35 32 613 19,14 19 608 36 32 648 20,25 20 640 37 32 685 21,39 21 672 38 32 722 22,56 22 704 39 32 761 23,77 23 736 40 32 800 25,00 25 800 41 32 841 26,27 26 832 42 32 882 27,56 27 864 43 32 925 28,89 28 896 44 32 968 30,25 30 960 45 32 1 013 31,64 31 992 46 32 1 058 33,06 33 1 056 47 32 1 105 34,52 34 1 088 48 32 1 152 36,00 36 1 152 49 32 1 201 37,52 37 1 184 50 32 1 250 39,06 39 1 248 51 32 1 301 40,64 40 1 280 52 32 1 352 42,25 42 1 344 53 32 1 405 43,89 43 1 376 54 32 1 458 45,56 45 1 440 55 32 1 513 47,27 47 1 504 56 32 1 568 49,00 49 1 568 57 32 1 625 50,77 50 1 600 58 32 1 682 52,56 52 1 664 59 32 1 741 54,39 54 1 728 60 32 1 800 56,25 56 1 792 61 32 1 861 58,14 58 1 856 62 32 1 922 60,06 60 1 920 63 32 1 985 62,02 62 1 984 64 32 2 048 64,00 64 2 048 65 32 2 113 66,02 66 2 112 66 32 2 178 68,06 68 2 176 67 32 2 245 70,14 70 2 240 68 32 2 312 72,25 72 2 304 69 32 2 381 74,39 74 2 368 70 32 2 450 76,56 76 2 432 71 32 2 521 78,77 78 2 496 72 32 2 592 81,00 81 2 592 73 32 2 665 83,27 83 2 656 74 32 2 738 85,56 85 2 720 75 32 2 813 87,89 87 2 784 76 32 2 888 90,25 90 2 880 77 32 2 965 92,64 92 2 944 78 32 3 042 95,06 95 3 040 79 32 3 121 97,52 97 3 104 80 32 3 200 100,00 100 3 200 81 32 3 281 102,52 102 3 264 82 32 3 362 105,06 105 3 360 83 32 3 445 107,64 107 3 424 84 32 3 528 110,25 110 3 520 85 32 3 613 112,89 112 3 584 86 32 3 698 115,56 115 3 680 87 32 3 785 118,27 118 3 776 88 32 3 872 121,00 121 3 872 89 32 3 961 123,77 123 3 936 90 32 4 050 126,56 126 4 032 91 32 4 141 129,39 129 4 128 92 32 4 232 132,25 132 4 224 93 32 4 325 135,14 135 4 320 94 32 4 418 138,06 138 4 416 95 32 4 513 141,02 141 4 512 96 32 4 608 144,00 144 4 608 97 32 4 705 147,02 157 4 704 98 32 4 802 150,06 150 4 800 99 32 4 901 153,14 153 4 896 100 32 5 000 156,25 156 4 992

Figura 2

Il-Proċedura tal-Kejl tat-TEC

Il-Figura 2 turi l-proċedura tal-kejl f’forma grafika. Wieħed għandu jinnota li l-prodotti ta’ ħinijiet default-delay qosra jistgħu jinkludu perjodi ta’ Sleep fil-kejl ta’ erba’ biċċiet xogħol (jobs), jew Tifi Awtomatiku (Auto-off) fil-kejl ta’ Sleep fil-Pass 4. Barra minn hekk, il-prodotti b’faċilità tal-istampar li jkollhom modalità Sleep waħda biss ma jkollhomx modalità Sleep fl-aħħar perjodu. Il-Pass 10 japplika biss għall-kopjaturi, duplikaturi diġitali u MFDs mingħajr il-faċilità ta’ stampar.

Figura 3

Jum Tipiku

Il-Figura 3 turi eżempju skematiku ta’ kopjatur bi tmien ipm li jwettaq erba’ biċċiet xogħol filgħodu u erba’ biċċiet xogħol wara nofsinhar, għandu żewġ perjodi “finali” u modalità Tifi Awtomatiku għall-bqija tal-jum ta’ xogħol u fi tmiem il-ġimgħa kollha. Perjodu preżunt tal-“ħin tal-ikel” huwa implikat iżda mhux speċifiku. Il-figura mhijiex preċiża fuq bażi ta’ skala. Kif wieħed jista’ jinnota, il-biċċiet tax-xogħol huma dejjem 15-il minuta separati minn xulxin u f’żewġ raggruppamenti. Hemm dejjem żewġ perjodi “finali” sħaħ, irrispettivament mit-tul ta’ dawn il-perjodi. Il-printers, id-duplikaturi diġitali u l-MFDs bil-faċilità ta’ stampar, u l-magni tal-faks jużaw il-modalità Sleep u mhux il-modalità Tifi Awtomatiku bħala l-modalità bażi, iżda altrimenti jiġu ttrattati l-istess bħall-kopjaturi.

3. Il-Proċedura tat-Test tal-Mod Operazzjonali (OM)

(a) Tipi ta’ Prodotti Koperti: Il-Proċedura tat-test OM hija biex jitkejlu l-prodotti definiti fit-Taqsima B, Tabella 2.

(b) Il-Parametri tat-Test

Din it-taqsima tiddeskrivi l-parametri tat-test li għandhom jintużaw meta jitkejjel il-konsum tal-enerġija minn prodott skont il-proċedura tat-test OM.

Il-Konnettività man-Netwerk

Il-prodotti li jistgħu jiġu konnessi ma’ netwerk meta ser jiġu kkonsenjati (4) għandhom ikunu konnessi mill-inqas ma’ netwerk wieħed matul il-proċedura tat-test. It-tip ta’ konnessjoni tan-netwerk li hija attiva hija fid-diskrezzjoni tal-manifattur, u t-tip użat għandu jkun irrapportat.

Il-prodott m’għandux jirċievi enerġija operattiva minn fuq il-konnessjoni tan-netwerk (eż., permezz tal-Power Over Ethernet, USB, USB PlusPower, jew IEEE 1394) kemm-il darba dak ma jkunx l-uniku sors ta’ enerġija għall-prodott (i.e., m’hemm ebda sors tal-elettriku AC).

Il-Konfigurazzjoni tal-Prodott

Il-prodott għandu jkun konfigurat kif ser jiġi kkonsenjat u rakkomandat għall-użu, b’mod partikolari għall-parametri ewlenin bħall-ħinijiet ta’ dewmien default tal-ġestjoni tal-enerġija, il-kwalità tal-immaġini, u r-riżoluzzjoni. Barra minn hekk:

Is-sors tal-karti u l-hardware estern għandhom ikunu preżenti u konfigurati kif ser jiġu kkonsenjati; madankollu l-użu ta’ dawn il-karatteristiċi fit-test huwa fid-diskrezzjoni tal-manifattur (eż., jista’ jintuża kwalunkwe sors tal-karti). Kwalunkwe hardware li jkun parti mill-mudell u maħsub li jiġi installat jew imwaħħal mill-utent (eż., karatteristika tal-karti) għandu jkun installat qabel isir dan it-test.

Il-karatteristiċi kontra l-umdità jistgħu jiġu mitfija jekk huma kontrollabbli mill-utent.

Għall-magni tal-faks, paġna għandha tiddaħħal fit-tagħmir tal-unità li ddaħħal il-karti għall-ikkopjar okkażjonali, u tista’ titqiegħed fit-tagħmir li jdaħħal il-karti qabel ma jibda t-test. L-unità m’għandiex għalfejn tkun konnessa ma’ linja tat-telefon kemm-il darba l-linja tat-telefon mhijiex meħtieġa biex isir it-test. Pereżempju jekk il-magna tal-faks m’għandhiex il-kapaċità ta’ kkopjar okkażjonali, il-biċċa xogħol imwettqa fil-Pass 2 għandha tintbagħat permezz tal-linja tat-telefon. Fuq il-magni tal-faks mingħajr apparat li jdaħħal id-dokumenti, il-paġna għandha titqiegħed fuq il-platen.

Jekk prodott għandu il-modalità Tifi Awtomatiku mixgħula meta jkun ser jiġi kkonsenjat, din għandha tkun mixgħula qabel ma jsir it-test.

Veloċità

Meta titkejjel l-enerġija skont din il-proċedura tat-test, il-prodott għandu jipproduċi immaġini fil-veloċità li tirriżulta mid-default settings tiegħu kif ġie kkonsenjat. Madankollu, għall-fini tar-rapportar, għandha tintuża l-veloċità simplex massima li jirrapporta l-manifattur biex isiru l-immaġini monokromatiċi fuq karta tad-daqs standard.

(c) Il-Metodu tal-Kejl tal-Enerġija

Il-kejl kollu tal-enerġija għandu jsir skont IEC 62301, b’dawn l-eċċezzjonijiet li ġejjin:

Biex jiġu ddeterminati l-kondizzjonijiet tal-vultaġġ/frekwenza li għandhom jintużaw waqt it-test, ara l-Kondizzjonijiet u t-Tagħmir tat-test Għall-Prodotti tat-Tagħmir tal-immaġini ENERGY STAR fit-Taqsima D.4.

Ir-rekwiżit tal-armoniċi użat matul it-test huwa aktar strett minn dak meħtieġ mill-IEC 62301.

Ir-rekwiżit tal-preċiżjoni għal din il-proċedura tat-test OM huwa ta’ 2 % għall-kejl kollu ħlief dak tal-enerġija Ready. Ir-rekwiżit tal-preċiżjoni għall-kejl kollu tal-enerġija Ready huwa ta’ 5 %, kif provdut fit-Taqsima D.4. Il-figura ta’ 2 % hija konsistenti mal-IEC 62301, għalkemm l-istandard tal-IEC jesprimiha bħala livell ta’ kunfidenza.

Għat-test ta’ prodotti disinjati biex jaħdmu bil-batteriji, meta mhux konnessi mal-mejn, il-batterija għandha titħalla f’postha; iżda, il-kejl m’għandux jirrifletti l-iċċarġjar attiv tal-batterija lil hinn mill-iċċarġjar tal-manutenzjoni (jiġifieri, il-batterija għandha tkun għal kollox iċċarġjata qabel ma jibda t-test).

Il-prodotti bil-provvisti tal-enerġija esterni għandhom ikunu ttestjati bil-prodott konness mal-provvista tal-enerġija esterna.

Il-prodotti mħaddma bi provvista standard ta’ vultaġġ baxx DC (eż., USB, USB PlusPower, IEEE 1394, u Power Over Ethernet) għandhom jużaw sors xieraq tal-enerġija AC li jagħti enerġija DC. Il-konsum tal-enerġija mis-sors tal-AC għandu jitkejjel u jiġi rapportat għat-tagħmir tal-immaġini li jkun qed jiġi ttestjat. Għat-tagħmir tal-immaġini li jieħu l-enerġija minn USB, għandu jintuża hub bl-elettriku li jservi biss it-tagħmir tal-immaġini li qed jiġi ttestjat. Għat-tagħmir tal-immaġini mħaddem minn Power Over Fuq Ethernet jew USB PlusPower, huwa aċċettabbli li t-tagħmir tad-distribuzzjoni tal-enerġija jitħaddem bi u mingħajr it-tagħmir tal-immaġini konness, u din id-differenza tintuża bħala l-konsum tat-tagħmir tal-immaġini. Il-manifattur għandu jikkonferma li dan jirrefletti b’mod raġonevoli l-konsum tad-DC mill-unità u xi tolleranza għall-ineffiċjenza fil-provvista u fid-distribuzzjoni tal-enerġija.

(d) Il-Proċedura tal-Kejl

Biex jitkejjel il-ħin, biżżejjed jintuża stopwatch ordinarju b’kalkolu tal-ħin sa riżoluzzjoni ta’ sekonda. Il-figuri kollha tal-enerġija għandhom jiġu rrekordjati f’watts (W). It-Tabella 9 tiddeskrivi fil-qosor il-passi tal-proċedura tat-test OM.

Il-modalitajiet tas-servizz/mantenuzzjoni (inkluz il-kalibrazzjoni tal-kulur) ġeneralment m’għandhomx ikunu inkluzi fil-kejl. Kwalunkwe adattazzjoni tal-proċedura meħtieġa sabiex ikunu eskluzi dawn il-modalitajiet li jseħħu matul it-test għandhom jiġu nnutati.

Kif jingħad hawn fuq, il-kejl tal-enerġija għandu jsir skont IEC 62301. Skont in-natura tal-modalità, l-IEC 62301 jipprovdi għall-kejl istantanju tal-enerġija, kejl tal-enerġija li takkumula f’ħames minuti, jew kejl tal-enerġija akkumulata fuq perjodi twal biżżejjed biex ikunu stmati sew it-tendenzi tal-konsum ċikliku. Irrispettivament mill-metodu, għandhom ikunu rrapportati biss il-valuri tal-enerġija.

Tabella 9

Il-Proċedura tat-Test OM

Pass Stat Inizjali Azzjoni Irrekordja 1 Mitfi Ipplaggja l-unità fil-miter. Ixgħel l-unità. Stenna sakemm l-unità tindika li hija fil-modalità Ready. — 2 Ready Stampa, ikkopja jew skanja immaġini waħda. — 3 Ready Kejjel l-enerġija Ready. L-enerġija Ready 4 Ready Stenna l-ħin ta’ dewmien minn default sa Sleep. Il-ħin ta’ dewmien default sa Sleep 5 Sleep Kejjel l-enerġija Sleep. L-enerġija Sleep 6 Sleep Stenna l-ħin ta’ dewmien default sa Tifi Awtomatiku. Il-ħin ta’ dewmien default sa Tifi Awtomatiku 7 Tifi Awtomatiku Kejjel l-enerġija Tifi Awtomatiku. L-enerġija Tifi Awtomatiku 8 Mitfi Itfi t-tagħmir manwalment. Stenna sakemm l-unità tkun fil-Modalità Mitfija. — 9 Mitfi Kejjel l-enerġija Mitfi. L-enerġija Mitfi — Qabel ma tibda t-test, huwa utli li wieħed jivverifika l-ħinijiet ta’ dewmien default tal-ġestjoni tal-enerġija sabiex jiġi żgurat li jkunu kif ikkonsenjati. — Pass 1 — Jekk l-unità m’għandiex indikatur tal-modalità Ready, uża l-ħin li fih il-livell tal-konsum tal-enerġija jistabbilizza ruħu għal-livell Ready, u nnota dan id-dettall meta tirrapporta d-dejta tat-test tal-prodott. — Passi 4 u 5 — Għal prodotti li għandhom aktar minn livell wieħed Sleep, irreperti dawn il-passi kemm il-darba jkun meħtieġ sabiex jinqabdu l-livelli suċċessivi kollha ta’ modalità Sleep u rrapporta din id-dejta. Tipikament jintużaw żewġ livelli ta’ Sleep fil-kopjaturi tal-format kbir u fl-MFDs li jużaw teknoloġiji tal-immarkar ta’ sħana għolja. Għall-prodotti li m’għandhomx din il-modalità, skarta l-Passi 4 u 5. — Passi 4 u 6 — Il-kejl tal-ħin tad-dewmien default għandu jsir b’mod parallel, kumulattiv mill-bidu tal-Pass 4. Pereżempju, prodott issettjat biex jidħol fil-modalita’ Sleep fi 15-il minuta u jidħol fit-tieni livell Sleep 30 minuta wara li jidħol fl-ewwel livell Sleep ikollu ħin tad-dewmien default ta’ 15-il minuta għall-ewwel livell u ħin tad-dewmien default ta’ 45 minuta għat-tieni livell. — Passi 6 u 7 — Il-parti l-kbira tal-prodotti OM m’għandhomx modalità Tifi Awtomatiku distinta. Għall-prodotti li m’għandhomx din il-modalità, skarta l-Passi 6 u 7. — Pass 8 — Jekk l-unità m’għandhiex swiċċ tal-enerġija, stenna sakemm tidħol fil-modalità tal-enerġija l-aktar baxxa u nnota dan id-dettall meta tirrapporta d-dejta tat-test tal-prodott.

Kejl Addizzjonali għall-Prodotti li għandhom Digital Front End (DFE)

Dan il-pass jgħodd biss ghall-prodotti li għandhom DFE kif definit fit-Taqsima A.32.

Jekk id-DFE għandu wajer tal-elettriku tal-mejn separat, irrispettivament jekk il-wajer u l-kontrollatur humiex interni jew esterni għat-tagħmir tal-immaġini, għandu jsir kejl ta’ ħames minuti tal-enerġija tad-DFE waħdu waqt li l-prodott ikun fil-modalità Ready. L-unità għandha tkun konnessa ma’ netwerk jekk hija kapaċi titqabbad fuq netwerk meta tiġi kkonsenjata.

Jekk id-DFE m’għandux wajer tal-elettriku tal-mejn separat, il-manifattur għandu jiddokumenta l-enerġija AC meħtieġa għad-DFE meta l-unità sħiħa tkun f’modalità Ready. Dan iseħħ l-aktar komunement billi jittieħed kejl istantanju tal-enerġija tal-input DC għad-DFE u din l-enerġija tiżdied biex jitqies it-telf fil-provvista tal-enerġija.

(e) Referenzi

IEC 62301:2005. Tagħmir Elettriku tad-Dar — Kejl tal-Elettriku Standby

4. Il-Kondizzjonijiet u t-Tagħmir tat-Test Għall-Prodotti tat-Tagħmir tal-Immaġini ENERGY STAR

Dawn il-kondizzjonijiet ta’ ttestjar li ġejjin għandhom jiġu applikati għall-Proċeduri tat-Test tal-OM u tat-TEC. Dawn ikopru kopjaturi, duplikaturi diġitali, magni tal-faks, magni tal-posta, mekkaniżmi b’diversi funzjonijiet, printers, u skaners.

Hawn taħt jidhru l-kondizzjonijiet tal-ambjent tat-test li għandhom ikunu stabbiliti meta jsir il-kejl tal-enerġija jew tal-elettriku. Dawn huma meħtieġa sabiex jiġi żgurat li d-differenza fil-kondizzjonijiet ambjentali ma taffettwax ir-riżultati tat-test, u li r-riżultati tat-test jistgħu jiġu riprodotti. Wara l-kondizzjonijiet tat-test jiġu rrapportati l-ispeċifikazzjonijiet għat-tagħmir tat-test.

(a) Kondizzjonijiet tat-Test

Kriterji Ġenerali:

Il-Vultaġġ tal-Provvista : (5): L-Amerika ta’ Fuq/Tajwan: 115 (± 1 %) Volts AC, 60 Hz (± 1 %) L-Ewropa/L-Awstralja/New Zealand: 230 (± 1 %) Volts AC, 50 Hz (± 1 %) Il-Ġappun: 100 (± 1 %) Volts AC, 50 Hz (± 1 %)/60 Hz (± 1 %) Nota: Għal prodotti ratati għal enerġija massima > 1,5 kW, il-firxa tal-vultaġġ hija ± 4 % Id-Distorsjoni Armonika Totali (THD Total Harmonic Distortion) (Vultaġġ): < 2 % THD (< 5 % għal prodotti ratati għal enerġija massima > 1,5 kW) Temperatura Ambjentali: 23 °C ± 5 °C Umdità Relattiva: 10 – 80 % (Referenza IEC 62301: Tagħmir Elettriku tad-Dar — Kejl tal-Elettriku Standby, Taqsimiet 3.2, 3.3)

L-Ispeċifikazzjonijiet tal-Karta:

Għat-testijiet kollha tat-TEC u għat-testijiet OM li jeħtieġu l-użu tal-karti, id-daqs tal-karti u l-piż bażi għandhom ikunu xierqa għas-suq intern, skont din it-tabella.

Daqs u Piż tal-Karta Market Daqs Piż Bażi L-Amerika ta’ Fuq/Tajwan: 8,5″ × 11″ 75 g/m2 L-Ewropa/L-Awstralja/New Zealand: A4 80 g/m2 Il-Ġappun: A4 64 g/m2

(b) It-Tagħmir tat-Test

L-għan tal-proċeduri tat-test huwa li l-konsum REALI tal-enerġija (6) tal-prodott jitkejjel b’mod preċiż. Dan jeħtieġ l-użu ta’ miter tal-enerġija Reali RMS. Il-manifatturi għandhom ikunu attenti meta jagħżlu mudell xieraq għaliex hemm kwantià kbira ta’ miters bħal dawn disponibbli. Dawn il-fatturi għandhom jitqiesu meta jingħażel miter u jitwettaq it-test.

Reazzjoni għall-frekwenza: Apparat elettroniku li fih provvisti ta’ enerġija bis-swiċċ joħloq ton armoniku (ton armoniku bil-fart tipikament sal-21 post). Jekk dawn it-toni armoniċi ma jitqisux fil-kejl tal-enerġija, ir-riżultat ma jkunx preċiż. L-EPA tirrakkomanda li l-manifatturi jużaw miters li għandhom reazzjoni għall-frekwenza ta’ mhux inqas minn 3 kHz; dan iqis toni armoniċi sal-50 post, u huwa rakkomandat mill-IEC 555.

Rizoluzzjoni: Għal kejl dirett tal-enerġija, ir-riżoluzzjoni tat-tagħmir tal-kejl għandha tkun konsistenti ma’ dawn ir-rekwiżiti tal-IEC 62301:

“L-istrument tal-kejl tal-enerġija għandu jkollu riżoluzzjoni ta’:

— 0,01 W jew aħjar għall-kejl tal-enerġija ta’ 10 W jew inqas.

— 0,1 W jew aħjar għall-kejl tal-enerġija ta’ aktar minn 10 W u sa 100 W;

— 1 W jew aħjar għall-kejl tal-enerġija ta’ aktar minn 100 W.” (7)

Barra minn hekk, l-istrument tal-kejl għandu jkollu riżoluzzjoni ta’ 10 W jew aħjar għall-kejl tal-enerġija ta’ aktar minn 1.5 kW. Il-kejl tal-enerġija għandu jkollu riżoluzzjonijiet ġeneralment konsistenti ma’ dawn il-valuri meta konvertiti għal enerġija medja. Għall-kejl tal-enerġija akkumulata, il-figura ta’ mertu għad-determinazzjoni tal-preċiżjoni meħtieġa hija l-valur massimu tal-enerġija, mhux il-medja, għaliex huwa l-massimu li jiddetermina t-tagħmir u s-setup tal-kejl.

Preċizjoni

Il-kejl li jsir b’dawn il-proċeduri f’kull każ għandu jkollu preċiżjoni ta’ 5 % jew aħjar, għalkemm il-manifatturi normalment jiksbu preċiżjoni awqa minn hekk. Għal xi kejl, il-proċeduri tat-test jistgħu jispeċifikaw preċizjoni ta’ aktar minn 5 %. Bl-għarfien tal-livelli tal-enerġija tal-prodotti tal-immaġini attwali u l-miters disponibbli, il-manifatturi jistgħu jikkalkolaw l-iżball massimu fuq bażi tal-qari u l-firxa ta’ qari li tintuża. Għal kejl ta’ 0,50 W jew inqas, il-preċizjoni meħtieġa hija ta’ 0,02 W.

Il-kalibrar

Il-miters għandhom ikunu ġew ikkalibrati fl-aħħar 12-il xahar biex tiġi żgurata l-preċiżjoni.

E. Interface tal-Utent

Huwa rakkomandat bil-qawwa li l-manifatturi jiddisinjaw il-prodotti skont l-istandard IEEE 1621: Standard for User Interface Elements in Power Control of Electronic Devices Employed in Office/Consumer Environments. Dan l-istandard ġie żviluppat biex il-kontrolli tal-enerġija jsiru aktar konsistenti u intuwittivi għat-tagħmir elettroniku kollu. Għal dettalji dwar l-iżvilupp ta’ dan l-istandard, ara http://eetd.lbl.gov/controls.

F. Data Effettiva

Id-data meta l-manifatturi jkunu jistgħu jibdew jikkwalifikaw il-prodotti bħala Energy Star, skont il-Verżjoni 1.1 attwali tal-ispeċifikazzjonijiet, ser tiġi ddefinita bħala d-data effettiva tal-ftehim. Kwalunkwe ftehim li twettaq preċedentement dwar is-suġġett tat-tagħmir tal-immaġini ikkwalifikat ENERGY STAR se jiġi tterminat mit-30 ta’ Ġunju 2009.

Il-kwalifikazzjoni u t-Tikkettar ta’ Prodotti skont il-Verzjoni 1.1: l-ispeċifikazzjonijiet tal-Verżjoni 1.1 se jibdew japplikaw mill-1 ta’ Lulju 2009. Il-prodotti kollha, inklużi mudelli li oriġinarjament kienu kkwalifikati taħt speċifikazzjonijiet preċedenti ta’ tagħmir tal-immaġini, b’data tal-manifattura mill-1 ta’ Lulju 2009 ‘il quddiem, għandhom jissodisfaw ir-rekwiżiti kollha tal-Verżjoni 1.1 il-ġdida sabiex jikkwalifikaw bħala prodotti energy star (inklużi produzzjonijiet addizzjonali ta’ mudelli li oriġinarjament kienu kkwalifikati taħt speċifikazzjonijiet preċedenti). Id-data tal-manifattura hija speċifika għal kull unità u hija d-data (eż. ix-xahar u s-sena) li fiha unità titqies li ġiet armata kompletament.

Eliminazzjoni tal-Grandfathering: L-EPA u l-Kummissjoni Ewropea mhux se jippermettu li jsir grandfathering taħt il-Verżjoni 1.1 attwali tal-ispeċifikazzjonijiet Energy Star. Il-kwalifika Energy Star skont Verżjonijiet preċedenti ma tingħatax awtomatikament għall-ħajja kollha tal-mudell tal-prodott. Għalhekk, kwalunkwe prodott mibjugħ, kummerċjalizzat, jew identifikat mill-imsieħeb tal-manifattura bħala Energy Star għandu jissodisfa l-ispeċifikazzjonijiet attwali li jkunu fis-seħħ fil-mument tal-manifattura tal-prodott.

G. Reviżjonijiet Futuri tal-Ispeċifikazzjonijiet

L-EPA u l-Kummissjoni Ewropea jirriservaw id-dritt li jbiddlu l-ispeċifikazzjonijiet f’każ li l-bidliet teknoloġiċi u/jew dawk tas-suq jaffettwaw l-utilità tagħhom għall-konsumaturi, l-industrija jew l-ambjent. B’konformità mal-politika attwali, ir-reviżjonijiet tal-ispeċifikazzjonijiet isiru permezz ta’ diskussjonijiet mal-partijiet interessati u mistennija li jseħħu madwar 2 – 3 snin mid-data effettiva tal-Verżjoni 1.1. L-EPA u l-Kummissjoni Ewropea se jevalwaw perjodikament is-suq fir-rigward tal-effiċjenza tal-enerġija u t-teknoloġiji l-ġodda. Bħal dejjem, il-partijiet interessati se jkollhom l-opportunità jaqsmu d-dejta tagħhom, iressqu proposti, u jesprimu kwalunkwe tħassib. L-EPA u l-Kummissjoni Ewropea se jaħdmu biex jiżguraw li l-ispeċifikazzjonijiet jirrikonoxxu l-mudelli fis-suq li huma l-aktar effiċjenti f’termini ta’ enerġija u tippremja lil dawk il-manifatturi li ħadmu biex itejbu dejjem iktar l-effiċjenza tal-enerġija. Xi wħud mill-kwistjonijiet li għandhom jiġu kkunsidrati fl-ispeċifikazzjonijiet li jmiss jinkludu:

(a) L-ittestjar tal-Kulur: F’xi waqt fil-ġejjieni, l-EPA u l-Kummissjoni Ewropea jistgħu jimmodifikaw din l-ispeċifikazzjoni, abbażi tad-dejta tat-test imressqa, il-preferenzi futuri tal-konsumaturi u l-avvanzi fl-inġinerija, biex l-immaġini tal-kulur jiġu inklużi fil-metodu tat-test.

(b) Il-ħin tal-Irkupru: L-EPA u l-Kummissjoni Ewropea se jimmonitorjaw mill-qrib il-ħinijiet inkrimentali u assoluti tal-irkupru kif irrappurtati mill-imsieħba li jittestjaw skont il-metodu TEC, kif ukoll dokumentazzjoni mressqa mill-imsieħba dwar default settings ta’ dewmien. L-EPA u l-Kummissjoni Ewropea se jqisu l-modifikazzjoni ta’ dawn l-ispeċifikazzjonijiet biex jindirizzaw il-ħin tal-irkurpu jekk isir evidenti li l-prassi tal-manifattura qed jirriżultaw f’modalitajiet ta’ ġestjoni tal-enerġija li jiddiżattivaw lill-utent.

(ċ) L-indirizzar tal-Prodotti OM Skont it-TEC: Abbażi ta’ dejta tat-test imressqa, l-opportunitajiet għal iktar iffrankar ta’ enerġija, u l-avvanzi fl-inġinerija, l-EPA u l-Kummissjoni Ewropea jistgħu jimmodifikaw dawn l-ispeċifikazzjonijiet f’xi punt fil-ġejjieni biex jindirizzaw prodotti li attwalment qed jiġu ttrattati bl-approċċ OM skont l-approċċ TEC inkluż prodotti b’Format Kbir u b’Format Żgħir, kif ukoll prodotti li jużaw teknoloġija IJ.

(d) Impatti Addizzjonali tal-Enerġija: L-EPA u l-Kummissjoni Ewropea għandhom motivi ta’ interess biex jipprovdu lill-konsumaturi b’għażliet li jnaqqsu l-emissjonijiet ta’ gassijiet serra b’mod sinifikanti meta mqabbla mal-għażliet alternattivi tipiċi. L-EPA u l-Kummissjoni Ewropea ser jitolbu għall-kontribut tal-partijiet interessati dwar metodi ta’ kif jiġu ddokumentati u kkwantifikati l-impatti ambjentali li permezz tagħhom il-manifattura, it-trasport, id-disinn tal-prodott jew l-użu ta’ oġġetti konsumibbli jistgħu jwasslu għal-prodott bl-istess impatt globali jew aqwa ta’ impatt tal-gassijiet serra minn prodotti li jikkwalifikaw bħala prodotti ENERGY STAR abbażi tal-emissjonijiet ta’ gassijiet serra minħabba l-użu tagħhom tal-enerġija biss. Qegħdin neżaminaw metodi kif nindirizzaw dawn il-kwistjonijiet b’mod effettiv u nistgħu nemendaw dawn l-ispeċifikazzjonijiet kif mistħoqq abbażi ta’ informazzjoni suffiċjenti. L-EPA u l-Kummissjoni Ewropea se jaħdmu mill-qrib flimkien mal-partijiet interessati dwar ir-reviżjonijiet kollha u jiżguraw li r-reviżjonijiet ikunu konsistenti mal-prinċipji gwida tal-programm ENERGY STAR.

(e) Rappurtar ta’ Dejta ta’ 230 V: L-EPA u l-Kummissjoni Ewropea jistgħu jikkunsidraw li għall-prodotti li jiġu kkummerċjalizzati fi swieq differenti, li wieħed minnhom jinkludi s-suq ta’ 230 V, id-dejta tal-ittestjar fil-livell ta’ 230 V għandha tiġi aċċettata bħala suffiċjenti għad-diversi swieq. Dan is-suġġeriment huwa bbażat fuq l-osservazzjoni li jekk prodott jissodisfa l-ispeċifikazzjoni tal-230 V, huwa jissodisfa wkoll l-istandards fil-livelli ta’ vultaġġ aktar baxxi.

(f) Tkabbir tar-Rekwiżiti tal-Istampar Doppju L-EPA u l-Kummissjoni Ewropea jistgħu jevalwaw mill-ġdid il-preżenza ta’ stampar doppju fuq it-tipi attwali kollha ta’ prodotti, u jikkunsidraw kif ir-rekwiżiti mhux obbligatorji jistgħu jsiru aktar stretti. Potenzjalment, il-kunsiderazzjoni mill-ġdid tar-rekwiżiti tal-istampar doppju biex dawn ikopru firxa akbar ta’ stampar doppju tista’ twassal għal tnaqqis fl-użu tal-karti, li rriżulta bħala l-akbar impatt li l-printer jista’ jħalli tul ħajtu.

(g) Ir-Reviżjoni tal-Proċedura tat-Test tat-TEC: L-EPA u l-Kummissjoni Ewropea jistgħu jikkunsidraw mill-ġdid il-metodoloġija tal-ittestjar tat-TEC biex jagħmlu l-assunzjonijiet tal-użu aktar trasparenti jew li jżidu r-rekwiżiti għall-ispeċifikazzjoni li l-konsum tal-enerġija jiġi mkejjel u rrapportat f’xi modalitajiet distinti li jippermettu valuri rilevanti għal tendenzi reali tal-użu.